Abraham Lincoln (12 Chwefror 1809 – 15 Ebrill 1865), a elwir weithiau yn Abe Lincoln, oedd 16eg Arlywydd Unol Daleithiau America (1861 hyd 1865). Mae'n nodedig am fod yn arlywydd adeg Rhyfel Cartref America ac am ryddhau'r caethweision.\n15 Ebrill 1865(1865-04-15) (56 oed)\nGanwyd Abraham Lincoln yn 1809 mewn caban pren yn Hardin County, Kentucky, yn fab i Thomas Lincoln a Nancy Hanks. Pan oedd yn saith oed symudodd y teulu i Indiana, ac yna yn 1830 i Illinois, y dalaith a gysylltir a Lincoln yn bennaf.\nMae'n debyg na chafodd Lincoln fwy na 18 mis o addysg ffurfiol ond ymdrechodd yn galed i'w addysgu ei hun, gan ddarllen pob llyfr y medrai gael gafael arno. Dechreuodd ei yrfa wleidyddol yn 23 oed, gan ennill etholiad i Gynulliad Illinois. Yn ddiweddarach ceisiodd nifer o weithiau ddechrau busnes, ond heb lawr o lwyddiant. Yna astudiodd y gyfraith trwy ddarllen llyfrau, a daeth yn fargyfreithiwr yn Illinois yn 1837 gan symud i Springfield, Illinois yn bartner mewn cwmni o gyfreithwyr gyda Stephen T. Logan. Daeth yn gyfreithiwr llwyddiannus iawn ac yn gynrychiolydd yn Senedd Illinois, lle protestiodd yn erbyn caethwasiaeth am y tro cyntaf yn 1837. Yn 1841 priododd Mary Todd. Cawsant bedwar mab: Robert Todd Lincoln, Edward Baker Lincoln, William Wallace Lincoln a Thomas "Tad" Lincoln. Dim ond Robert fu fyw i fod yn ddyn.\nYmgyrch i ddod yn Arlywydd\nYn 1846 etholwyd Lincoln i House of Representatives yr Unol Daleithiau. Siaradodd yn erbyn y rhyfel gyda Mecsico a chefnogodd ymgyrch Zachary Taylor i ddod yn Arlywydd. Ar ddiwedd ei dymor yno, dychwelodd i Springfield i weithio fel cyfreithiwr.\nAil-gydiodd yn ei yrfa wleidyddol trwy wrthwynebu Deddf Kansas-Nebraska (1854), oedd yn ei gwneud yn bisibl i gaethwasanaeth ledaenu i rannau o'r wlad lle nad oedd yn cael ei ganiatau yn flaenorol. Cynorthwyodd Lincoln i ffurfio'r Blaid Weriniaethol newydd. Yn 1858 cynhaliodd gyfres o ddadleuon cyhoeddus gyda Stephen Douglas o'r Blaid Ddemocrataidd, ac er mai Douglas a etholwyd i'r Senedd daeth Lincoln i amlygrwydd cenedlaethol.\nLincoln yn Arlywydd\nDewiswyd Lincoln fel ymgeisydd y Blaid Weriniaethol ar gyfer etholiad 1860, ac ar 6 Tachwedd etholwyd ef yn 16eg Arlywydd yr Unol Daleithiau, gan guro Douglas ac eraill. Oherwydd fod enw i Lincoln fel gelyn i ymestyniad caethwasanaeth, yr oedd nifer o dalithiau'r de eisoes wedi datgan y byddent yn gadael yr Undeb petae Lincoln yn ennill. Dyna wnaethant, gyda De Carolina yn arwain.\nPan saethwyd ar filwyr y llywodraeth yn Fort Sumter, dechreuodd Rhyfel Cartref America.\nYn 1862 cyhoeddodd Lincoln ryddin y caethweision yn y taleithiau oedd yn gwrthryfela gyda'r Emancipation Proclamation. Am gyfnod yn ystod y rhyfel pan orchfygwyd byddinoedd y Gogledd mewn nifer o frwydrau gan y De, yn enwedig gan filwyr Robert E. Lee, yr oedd Lincoln yn amhoblogaidd iawn, ac wrth i'r etholiadau yn 1864 ddynesu yr oedd yn disgwyl colli. Yn ffodus iddo ef, enillodd y Gogledd nifer o fuddugoliaethau pwysig ychydig cyn yr etholiad, er enghraifft gorchfygwyd Lee ym Mrwydr Gettysburg. Ychydig fisoedd wedi'r frwydr hon, wrth gysegru mynwent i ail-gladdu'r milwyr a laddwyd, traddododd Lincoln ei araith enwocaf, Anerchiad Gettysburg. Enillodd Lincoln yr etholiad i gael pedair blynedd arall fel Arlywydd.\nAr 9 Ebrill, 1865, ildiodd Robert E. Lee a'i fyddin yn Appomattox Court House yn nhalaith Virginia. Roedd y rhyfel bellach bron ar ben, a Lincoln eisoes yn meddwl beth i'w wneud i ail-uno'r wlad ar ôl y brwydro.\nAr 14 Ebrill, 1865 (Dydd Gwener y Groglith), aeth Lincoln a'i wraig i wylio drama o'r enw Our American Cousins yn Ford's Theater. Daeth John Wilkes Booth, actor oedd yn cydymdeimlo â'r De, tu ôl iddo heb gael ei weld a'i saethu yn ei ben. Cariwyd Lincoln i dŷ dros y ffordd, lle bu farw y bore wedyn. Cariwyd ei gorff yn ôl i Illinois mewn trên arbennig gyda miloedd o bobl yn ei gwylio'n pasio.\nCredir fod Lincoln o dras Cymreig: roedd ei hen nain, Sarah Evans, mae'n debyg, yn ferch i Cadwaladr ac Elin Evans o Wynedd, Pennsylvania. Ym 1860 cyhoeddodd 100,000 o bamffledi Cymraeg i geisio denu pleidleisiau'r mewnfudwyr Cymraeg. Cyhoeddwyd 50,000 yn Utica, Efrog Newydd a'r un nifer yn Pottsville, Pensylfania.\nGaned Lincoln ar yr un diwrnod a Charles Darwin, 12 Chwefror, 1809.\nYn ôl yr hanes pan alwodd Stephen Douglas ef yn "ddau-wynebog" yn ystod etholiad 1858, atebodd Lincoln "Petae gen i wyneb arall, ydych chi'n meddwl y buaswn i'n gwisgo yr un yma?"\nRhywbeth Bob Dydd, gan Hafina Clwyd; t. 35.\nGwefan y BBC; adalwyd 14 Ebrill 2013


Blog Chwefror 2013\nWnaethoch chi gael hwyl y tu allan dros hanner tymor? Pan fydda i yn mynd am dro bydda i’n cadw llygad bob tro am flodau yn tyfu fel sydd gyda fi yn yr ardd... ydych chi wedi gweld blodau cyfarwydd? Gallwch chi fod yn Wyddonydd Gwych unrhyw bryd, wrth chwarae yn yr ardd neu wrth gerdded i’r parc neu i’r ysgol. Dyma rai cwestiynau i’ch helpu chi. Mwynhewch ymchwilio!\nAllwch chi weld unrhyw flodau arall yn tyfu? Allwch chi weld cennin Pedr neu grocysau yn tyfu? Ydyn nhw’n dalach neu’n fyrrach na’ch planhigion chi? Ydyn nhw wedi dechrau blodeuo eto?\nAnfonodd Kilmaron Special School neges i ddweud eu bod nhw wedi sylwi ar rywbeth diddorol ar iard yr ysgol...\nKilmaron Special School Mae’r cennin Pedr mewn potiau wedi dechrau blaguro ac mae’r plant hefyd yn gweld rhai cennin Pedr yn ymwthio o’r ddaear am y tro cyntaf. Does dim golwg o’r bylbiau crocws eto. Rydyn ni wedi plannu cennin Pedr ar hyd y llwybr at yr ysgol ac yn yr iard chwarae synhwyraidd ac maen nhw’n dalach na phlanhigion Ymddiriedolaeth Edina. Roedden ni’n meddwl efallai eu bod nhw’n fath gwahanol, ond fyddwn ni ddim yn gwybod tan eu bod nhw’n blodeuo.\nYmchwilio gwych gan Kilmaron Special School! Mae cennin Pedr yn y ddaear yn aml yn ymddangos yn gynt na chennin Pedr mewn potiau ac rydw i wedi bod yn pendroni am hyn hefyd! Rydych chi’n gywir hefyd i ddweud bod rhai mathau o gennin Pedr yn tyfu’n gynt. Rheswm posibl arall yw bod y planhigion yn y ddaear yn cael eu gwarchod yn well rhag tywydd oer na’r planhigion mewn potiau. Os yw ein bylbiau yn oeri efallai byddan nhw’n tyfu ychydig yn arafach! Mae hefyd yn bosibl bod y cennin Pedr yn yr iard chwarae wedi cael eu plannu rai blynyddoedd yn ôl. Mae bylbiau bach fel ein rhai ni yn tyfu’n arafach yn eu blwyddyn gyntaf, ond byddan nhw’n blodeuo eto bob gwanwyn ac efallai y byddan nhw’n tyfu’n gynt flwyddyn nesaf.


Branwen ferch Llŷr | Parc Cenedlaethol Eryri\nChwedl epig o frad a chenfigen\nMae Branwen ferch Llŷr yn un o brif gymeriadau’r ail chwedl ym Mhedair Cain y Mabinogi.\nMae’r chwedl epig hon o frad a chenfigen yn dechrau pan ddaw Matholwch, Brenin Iwerddon, i Harlech i briodi Branwen.\nRoedd Branwen yn chwaer i Bendigeidfran, cawr chwedlonol Cymreig a Brenin ar Ynys Prydain. Roedd hi hefyd yn hanner chwaer i Nissien, un o gymeriadau da’r chwedl, ac Efnisien, un o gymeriadau drwg y chwedl.\nPan glywodd Efnisien am briodas ei hanner chwaer, fe wylltiodd gan nad oedd Bendigeidfran wedi gofyn am ei ganiatâd cyn rhoi Branwen yn wraig i Fatholwch. Yn ei wylltineb, difethodd Efnisien y seremoni briodas gan anafu ceffylau Matholwch. Torrodd glustiau, gwefusau ac amrannau y ceffylau i ffwrdd.\nFel ymddiheuriad, rhoddodd Bendigeidfran geffyl iach am bob un a ddifethwyd i Matholwch yn ogystal â phlât aur a ffon oedd yr un mor drwchus a bys bach Bendigeidfran. Ond doedd hyn ddim yn ddigon i Matholwch a bu rhaid cynnig crochan hyd iddo, Y Pair Dadeni. Dyma grochan oedd yn dod â’r meirw yn ôl yn fyw.\nBranwen a’i drudwy\nPeth amser yn ddiweddarach, wedi i Branwen ymgartrefu yn Iwerddon a geni mab o’r enw Gwern, cafodd ei chosbi oherwydd yr hyn a wnaeth Efnisien gynt. Cafodd ei di-raddio i statws morwyn a chafodd fonclust dyddiol gan y cigydd. Fel morwyn, y gegin oedd cartref Branwen, ond roedd ganddi un ffrind yno, sef drudwy fach. Un diwrnod, dywedodd Branwen wrth y drudwy am ei hanobaith ac ei anfon i Gymru i ddweud wrth Bendigeidfran.\nPan glywodd Bendigeidfran am sefyllfa ei chwaer, gyrrodd fyddin o Gymru i Iwerddon ar unwaith. Gan fod Bendigeidfran yn gawr, gallai gerdded drwy’r môr gyda chychod ei fyddin yn hwylio wrth ei ysgwydd. Roedd milwyr Iwerddon yn gegrwth wrth weld yr olygfa, roeddynt yn meddwl bod mynydd a choed yn dod amdanynt.\nI geisio atal Bendigeidfran a’i fyddin, difethodd milwyr Iwerddon bont bwysig oedd yn croesi afon. Ond doedd gweithrediad o’r fath yn ddim rwystr i Bendigeidfran. Gorweddodd y cawr ar draws yr afon gan ddweud ‘A fo pen bydd pont. Mi a fyddaf pont’, a gadael i’w filwyr gerdded drosto i groesi’r afon. Mae’r dyfyniad yma’n ddihareb adnabyddus hyd heddiw.\nBuan iawn y sylweddolodd Matholwch y byddai’n rhaid gwneud yn iawn am gosbi Branwen a chytunodd i wneud Gwern yn Frenin Iwerddon.\nOnd fel bob chwedl dda, roedd cynllun ar waith gan y Gwyddelod. Fel rhan o ildiaid Matholwch, fe gytunodd adeiladu tŷ i Bendigeidfran. Roedd angen tŷ anferth i gartrefu’r cawr ac adeiladwyd tŷ â chan piler. Wrth i’r tŷ gael ei adeiladu, cuddiodd Matholwch filwr ym mhob un o bileri’r tŷ mewn ymgais i ddal Bendigeidfran.\nYn ddigon lwcus i Bendigeidfran, darganfyddodd Efnisien gynllwyn y Gwyddelod a’u lladd.\nOnd dyn digon anghynnes oedd Efnisien. Roedd yn parhau i fod yn anhapus â’r drefniant ac yn eiddigeddus o statws rhai aelodau o’i deulu.\nUn noson, yn ei wylltineb, taflodd Gwern i’r tân gan cychwyn brwydr ffyrnig rhwng y ddau fyddin.\nDefnyddiodd y Gwyddelod Y Pair Dadeni i atgyfodi eu milwyr nes i Efnisien ddringo mewn i’r pair a’i dorri’n bedwar. Torrodd ei galon ar yr un pryd.\nDim ond Branwen a saith o farchogion Bendigeidfran oroesodd a bu iddynt ddychwelyd yn ôl i Gymru. Claddwyd pen Bendigeidfran yn Llundain.\nBu Branwen farw o dor-calon o’r hyn ddigwyddodd. Anaml iawn ceir ddiweddglo hapus yn chwedlau’r Mabinogi.


Helpu person ifanc i gamu i mewn i fyd oedolion - CBS Pen-y-bont\nMichelle Evans, darparydd llety â chymorth gyda Chyngor Bwrdeistref Sirol Pen-y-bont ar Ogwr\nMae Cyngor Bwrdeistref Sirol Pen-y-bont ar Ogwr yn edrych am bobl sy'n gallu cynnig lleoliadau tymor byr i bobl ifanc 16 oed ac yn hŷn o dan y cynllun llety â chymorth.\nTrwy groesawu person ifanc i'ch cartref, gallwch ddarparu cymorth emosiynol a’i helpu i ddysgu'r sgiliau ymarferol bob dydd y bydd eu hangen arno ar gyfer bywyd fel oedolyn.\nYr unig bethau sydd eu hangen arnoch yw ystafell wely sbâr ac amgylchedd teuluol diogel a chefnogol, yn ogystal â'r amynedd i ddysgu sgiliau bywyd syml iddo fel cyllidebu, dysgu sut i goginio ac i wneud gwaith tŷ, mynychu apwyntiadau, magu hyder, a dod o hyd i gartref.\nBydd y cyngor yn darparu gweithiwr lleoliad er mwyn dod o hyd i berson ifanc i chi, taliadau wythnosol i dalu costau lletya person ifanc, a hyfforddiant a chymorth parhaus yn ystod hyd y lleoliad. Brig y dudalen\nGallwch fod mewn gwaith amser llawn, ond y peth mwyaf pwysig yw eich bod yn gallu gofalu am berson ifanc a gweithio fel rhan o dîm. Mae rhai darparwyr llety â chymorth yn gyn-ofalwyr maeth sydd am ddychwelyd i'r gwaith neu ei bod yn well ganddynt weithio gyda phobl ifanc yn eu harddegau. Nid oes gan eraill brofiad ym maes gofal maeth a’u bod yn dymuno’n syml gefnogi person ifanc i ddod yn annibynnol.\nMae darparu llety â chymorth yn apelio at lawer o bobl gan ei fod yn cynnig ffordd i helpu pobl ifanc wrth roi hyblygrwydd i chi o hyd o ran eich ffordd o fyw. Gallwch deimlo llawer o'r un gwobrau ag y mae maethu yn eu cynnig ond gallwch barhau i weithio ac i wneud gweithgareddau eraill.\nMae Michelle, rhiant sengl o Ben-y-bont ar Ogwr, wedi bod yn ddarparydd llety â chymorth gyda'r cyngor ers dwy flynedd. Mae hi wedi cefnogi tri pherson ifanc hyd yn hyn, y mae dau ohonynt bellach wedi symud ymlaen i fyw ar eu pen eu hunain.\nDywedodd Michelle: "Rydw i'n gweithio gydag oedolion ag anawsterau dysgu ac roeddwn i'n awyddus i helpu pobl ifanc a rhoi rhywbeth yn ôl. Rydw i'n gweithio amser llawn ac nid oeddwn i am newid hynny, felly gwnaeth llety â chymorth fodloni fy amgylchiadau personol.\n“Mae pob person ifanc yn wahanol, fel y mae’r cymorth sydd ei angen arno, ond rydw i yma i'w harwain a rhoi'r hyder iddynt ddatblygu eu sgiliau ar gyfer bywyd bob dydd, o olchi dillad a smwddio, i gyllidebu a thalu biliau.\n"Gall unrhyw un gymryd rhan yn y cynllun llety â chymorth. Nid oes angen bod yn rhiant arnoch. Mae angen i chi fod yn berson amyneddgar a sympathetig yn unig sy'n fodlon treulio ychydig o amser yn magu person ifanc.\n“Gall fod yn werthfawr, yn enwedig pan fyddwch yn cwrdd â pherson ifanc am y tro cyntaf sy'n brin o hyder, ac wedyn ei weld yn datblygu’n oedolyn ifanc hyderus.”\nRydym yn ymrwymedig i ddarparu gofal o safon uchel i'n pobl ifanc sy'n derbyn gofal wrth iddynt gyrraedd byd oedolion. Mae'r cynllun llety â chymorth yn cynnig carreg gamu hollbwysig i bobl ifanc symud o'r system ofal i fyw'n annibynnol.\nMae bellach hyd yn oed yn fwy o gyfleoedd i bobl leol wneud gwahaniaeth gwirioneddol i fywydau'r bobl ifanc hyn. Rydym yn awyddus i glywed gan unrhyw un yr hoffai fod yn rhan o'r gwaith hollbwysig a gwerthfawr hwn.\nDywedodd y Cynghorydd Phil White, Aelod Cabinet y Cyngor dros y Gwasanaethau Cymdeithasol a Chymorth Cynnar\nOs ydych yn meddwl y gallwch helpu person ifanc i fynd i'r afael â byd oedolion, cysylltwch â thîm Gofal Maeth Pen-y-bont ar Ogwr ar 01656 642674, neu anfon neges e-bost i bridgendfostercare@bridgend.gov.uk.


Adborth ac ymholiadau yn dilyn yr ymgynghoriad diweddar ynghylch Teithio Llesol\nBydd y Cabinet yn mynd ati i drafod canlyniadau'r ymgynghoriad Teithio Llesol diweddar a ddenodd 146 o ymatebion ac sydd wedi arwain at sawl newid i'r Map Rhwydwaith drafft. Mae'r map yma'n amlinellu'r dyheadau ar gyfer llwybrau cerdded a beicio yn Rhondda Cynon Taf.\nBydd y Cabinet yn trafod adroddiad sy'n cynnig trosolwg o'r adborth o'r ymgynghoriad sylweddol, a gafodd ei gynnal dros gyfnod o 14 wythnos rhwng mis Awst a mis Tachwedd 2021, yn ei gyfarfod ar ddydd Llun, 13 Rhagfyr. Mae atodiadau'r adroddiad yn cynnwys gwybodaeth ynghylch demograffig y sawl oedd wedi ymateb i'r ymgynghoriad, ymateb y Cyngor i bob ymholiad a sut mae'r Map Rhwydwaith Teithio Llesol wedi cael ei ddiwygio o ganlyniad i ymholiadau penodol.\nMae Deddf Teithio Llesol (Cymru) 2013 yn ei gwneud hi'n ofynnol i Awdurdodau Lleol gynllunio ac ymgynghori ar lwybrau cerdded a beicio, a'u datblygu. Rhaid i bob Cyngor lunio Map Rhwydwaith Teithio Llesol sy'n nodi ei amcanion ar gyfer llwybrau newydd, a gwelliannau i'r ddarpariaeth gyfredol. Mae'n canolbwyntio ar hwyluso'r defnydd o lwybrau cerdded a beicio bob dydd yn lle gyrru, lle bo hynny'n bosibl.\nMae'r ymgynghoriad 14 wythnos yma'n cynrychioli'r trydydd cyfle y mae trigolion wedi'i gael yn ddiweddar i ddweud eu dweud ar ddarpariaeth Teithio Llesol yn Rhondda Cynon Taf. Mae'n ceisio defnyddio'r wybodaeth sydd gan drigolion lleol i ddiweddaru'r Map Rhwydwaith. Roedd modd i drigolion gyrchu'r Map ar wefan ymgynghori bwrpasol, lle'r oedd modd cyflwyno sylwadau a thynnu sylw'r Swyddogion at unrhyw ymholiadau neu awgrymiadau.\nCynhaliwyd achlysuron ymgysylltu â'r cyhoedd, lle cafodd trigolion gyfle i drefnu cyfarfod wyneb yn wyneb â Swyddogion, eu cynnal mewn 10 cymuned yn Rhondda Cynon Taf. Cafodd gwaith ymgysylltu wedi'i dargedu hefyd ei gynnal gyda rhanddeiliaid allweddol, megis Wicid TV (gyda chymorth y Gwasanaeth Ymgysylltu a Chyfranogiad Ieuenctid), Panel Dinasyddion y Cyngor, Cynghorwyr, Awdurdodau Lleol cyfagos a Chynghorau Tref/Cymuned.\nMae'r 146 ymateb yn mynd i'r afael ag ystod eang o faterion, ac mae'r Atodiad perthnasol i adroddiad a fydd yn cael ei gyflwyno i'r Cabinet ddydd Llun yn dangos sut mae'r rhain wedi llywio 16 o welliannau i'r Map Rhwydwaith Teithio Llesol. Yn ogystal â hynny, nid oedd pob un o'r ymholiadau yn berthnasol i'r ddeddfwriaeth teithio llesol, ond maen nhw wedi'u rhannu â'r adran berthnasol er mwyn eu trafod ymhellach.\nYn ystod y cyfarfod a fydd yn cael ei gynnal ddydd Llun, bydd modd i Aelodau'r Cabinet gytuno bod y Map Rhwydwaith Teithio Llesol wedi'i ddiweddaru a'r dogfennau ategol yn cael eu cyflwyno i Lywodraeth Cymru erbyn 31 Rhagfyr. Bydd atodiad pellach sy'n cael ei gyflwyno i'r Cabinet yn amlinellu blaenoriaethau pob cynllun - mae hyn yn cynnwys cynllun cyflawni byr dymor (hyd at 5 mlynedd), tymor canolig (5-10 blynedd) a hir dymor (15 mlynedd)\nMae modd gweld yr adroddiad i'r Cabinet, gan gynnwys pob atodiad, yma.\nMeddai'r Cynghorydd Andrew Morgan, Arweinydd Cyngor Rhondda Cynon Taf ac Aelod o'r Cabinet sy'n gyfrifol am y Priffyrdd a Thrafnidiaeth: "Mae proses ymgynghori'r Cyngor ynghylch ei ddarpariaeth Teithio Llesol wedi dod i ben yn ddiweddar. Cafodd trigolion eu gwahodd i weld y Map Rhwydwaith, sy'n tynnu sylw at y llwybrau cerdded a beicio sydd ar gael ar hyn o bryd a'r rhai fydd ar gael yn y dyfodol. Roedd hefyd cyfle i ddweud eich dweud ynglŷn â phob agwedd ar ein cynigion, gan gynnwys cyfle i gael cyfarfodydd wyneb yn wyneb mewn 10 lleoliad yn y gymuned ledled y Fwrdeistref Sirol.\n“Mae Llywodraeth Cymru wedi gwneud y penderfyniad i flaenoriaethu materion Teithio Llesol, ac mae gan hyn sawl mantais sy'n gysylltiedig â gwella iechyd a lles gan ein helpu ni i ddiogelu'r amgylchedd. Mae Swyddogion wedi ystyried pob un o'r 146 ymateb a dderbyniwyd yn ystod yr ymgynghoriad, ac mae hyn wedi llywio'r gyfres ddiweddaraf o newidiadau i'n Map Rhwydwaith. Mae'r adroddiad i'r Cabinet yn cynnwys ein hymateb i bob ymholiad, p'un a oedd hyn wedi arwain at unrhyw welliannau neu beidio.\n“Bydd y Cabinet yn trafod yr ymatebion i’r ymgynghoriad Teithio Llesol yn fuan, a byddai modd i'r Cabinet gytuno mai'r fersiwn ddiweddaraf o'r Map Rhwydwaith fydd yn cael ei chyflwyno i Lywodraeth Cymru, ac mae angen ei chyflwyno erbyn diwedd y flwyddyn. Hoffwn i ddiolch i bawb a gymerodd ran yn yr ymgynghoriad, i helpu i lunio'r ddogfen bwysig hon a fydd yn gweithredu fel glasbrint ar gyfer darpariaeth cerdded a beicio yn y dyfodol yn Rhondda Cynon Taf."\nWedi ei bostio ar 10/12/21


2017 - Run Wales\n2017\tBlwyddyn newydd dda i chi, a blwyddyn newydd llawn rhedeg gobeithio?\nDyna ydi fy mwriad i eniwe. Dwi’n benderfynol blwyddyn yma o rhedeg fwy o filltiroedd nag ydw i erioed wedi o’r blaen. Dwi di bod yn rhedeg ers 2013…Yn 2013 rhedais y mwya’ dwi erioed wedi rhedeg erbyn hyn, 243 o filltiroedd – oni’n rili keen! Ar ôl cael fy mhlentyn cyntaf diwedd 2013, ac yna un arall diwedd 2015 (yr un dyddiad dyflwydd ar wahân sa’ chi’n coelio!) ddaru fy milltiroedd gostwng i lawr at ‘chydig dros 100 y flwyddyn. Ond blwyddyn yma, dwi benderfynol o curo 2013…felly, dyna’r targed – 243.\nEr mwyn cadw diddordeb, a gorfodi fi i neud fwy o redeg, dwi am ‘entro’ fy hyn i fewn i llond llaw o rasys, gan cychwyn ym mis yma (Chwefror) efo 10k Rhuthin. Dwi hefyd wedi cofrestru efo tîm o gwaith i neud y “Welsh Castles Relay”, a dwi’n gobeithio rhedeg un o’r canghennau yma yn y gogledd.\nMa’ un o’n blogwyr (Hannah – cerwch i darllen ei blogiau ar ôl gorffen yma!) wedi penderfynu gosod sialens i’w hyn i rhedeg o Gaergybi, trwy canolbarth Cymru a gorffen yng Nghas Gwent, felly dwi am ymuno â hi tra’i bod hi yn y gogledd a rhedeg efo hi. Dwi am cadw fy llygaid ar agor am fwy o rasys diddorol hefyd. Mae hanner marathon Caeredin ym mis Mai, hanner Caerdydd ym mis Hydref, a hanner Conwy ym mis Tachwedd….gawn ni weld sut mae’r lefelau ffitrwydd yn dŵad! Eniwe, blog sydyn am rwan, na’i adael i chi wybod sut mae pethau’n mynd yn y blogiau nesa ma’! Pob hwyl am rwan!\nPrevious Previous post: Why I run.Next Next post: Run Bont – Running in the Rain\nread more from 'Gareth Roberts' back to 'meet the runners'


Dod yn Brifysgol Plant | Children's University\nPwy sy'n rhedeg Prifysgolion y Plant?\nMae Prifysgol y Plant yn fudiad cenedlaethol sy'n cael ei gydlynu ledled y wlad gan sefydliadau partner. Mae'r partneriaid hyn yn cynnwys Awdurdodau Lleol, Prifysgolion a Sefydliadau AB, elusennau lleol a mentrau cymdeithasol eraill. Mae ein Prifysgolion y Plant lleol yn gweithio gydag ysgolion, plant a phartneriaid dysgu eraill yn eu hardaloedd i'n helpu i gyrraedd dros 110,000 o blant bob blwyddyn. Ymddiriedolaeth Prifysgol y Plant yw'r elusen sydd wrth wraidd rhwydwaith Prifysgol y Plant – rydym yn helpu i sefydlu a chefnogi ein partneriaid lleol gyda'r offer a'r gefnogaeth sydd eu hangen.\nPam sefydlu Prifysgol y Plant?\nMae ein partneriaid yn dewis defnyddio Prifysgol y Plant fel ffordd o gryfhau a chefnogi eu cymunedau lleol a gwella'r canlyniadau i blant yn eu hardal.\nMae datblygu pob Prifysgol y Plant leol newydd yn unigryw i'r gymuned y mae'n gweithredu ynddi. Os oes gennych ddiddordeb mewn ystyried y posibilrwydd o ddod yn bartner prifysgol y plant lleol ymhellach, cysylltwch â Sonya Christensen. Os mai ysgol ydych chi sy'n dymuno cofrestru ei disgyblion yn unig, darllenwch fwy am gofrestru yma. Os ydych chi'n cynnal gweithgareddau i blant yn eich ardal chi neu ar draws y wlad, darllenwch fwy yma am gymryd rhan.


Newyddion Da ar y Dyfrgi |\nNewyddion Da ar y Dyfrgi\n13 December 2016 gan Bruce Langridge\nYn dilyn nifer o flynyddoedd o geisio, mae gennym ein llun a darn o ffilm gyntaf o ddyfrgi yma yn yr Ardd.\nY ffotograffydd oedd John James, er nid oedd yna pan wnaeth y dyfrgi ymddangos.\nMae John yn aelod o’n gwirfoddolwyr cadwraeth ar Ddydd Mawrth, sy’n cael ei adnabod am fod yn Arolygydd Teclynnau, unigolyn sydd wrth ei bodd yn profi technoleg newydd i ddatguddio dirgelion y byd gwyllt. Dros y blynyddoedd diwethaf mae John a’i chyd-wirfoddolwr Colin Miles wedi bod yn gosod camerâu dros-nos i weld y byd cyfrinachol o fywyd gwyllt yr Ardd. Yn flaenorol, mae camera Colin wedi ffilmio ffwlbart gyda broga yn ei geg tra bod John wedi cael ffilm o foch ddaear, llwynogod a llygod y maes ym Mhont Felin Gat.\nYr oeddem yn gwybod bod dyfrgwn yma oherwydd bod gwirfoddolwr arall, Jan Crowden, wedi adnabod baw’r dyfrgi wrth ymyl ein llynnoedd, a Jan daeth o hyd i waliau’r dyfrgi yn y 1990au.\nCafodd y dyfrgwn eu gweld gan rhai pobl dros y blynyddoedd diwethaf ond, yn debyg i’r Anghenfil Llyn Ness, nid oedd unrhyw dystiolaeth ffotograffig.\nYn dilyn arsylwad y grŵp o faw ffres yn agos i’r bont sydd yn arwain i mewn i Warchodfa Natur Genedlaethol Waun Las, fe wnaeth John sefydlu camera yna cwpl o wythnosau yn ôl. O’r diwedd, fe wnaeth ei amynedd talu ffordd.\nDywedir Jan taw dyfrgi ifanc, benywaidd yw hon, ac mae Jack ein gyrrwr bygi wedi gweld dyfrgwn hyn ac ifanc wythnos diwethaf. Felly, y tro nesaf yr ydych yn yr Ardd, cadwch lygaid allan ar y llynnoedd.\nEfallai y byddwch yn ddigon ffodus i weld un o greaduriaid gwyllt mwyaf diddorol Cymru.


Corws yr Eingion - Wicipedia\nCorws yr Eingion\n"Corws yr Eingion" yw'r enw Cymraeg am "Coro di Zingari" (yr Eidaleg ar gyfer "Corws y Sipswn"), corws o act 2, golygfa 1 o opera 1853 Giuseppe Verdi, Il trovatore. Mae'n darlunio Sipsiwn Sbaenaidd yn taro'u heingionau ar doriad gwawr ac yn canu canmoliaeth i waith caled, gwin da, a merched Sipsiwn. Mae'r darn hefyd yn cael ei adnabod weithiau gan ei eiriau agoriadol, "Vedi! Le fosche".\nLibreto Eidaleg a chyfieithiad bras i'r Gymraeg[golygu | golygu cod y dudalen]\n— Gweler sut mae'r cymylau yn toddi i ffwrdd\n— O wyneb yr awyr pan fydd yr haul yn disgleirio, mae ei ddisgleirdeb yn pelydru;\n— Yn union fel gweddw, gan daflu ei gwisgoedd du,\n— Mae yn dangos ei holl harddwch mewn disgleirdeb.\n— Felly, i weithio nawr!\n— Codwch eich morthwylion!\n— Pwy sy'n troi diwrnod y Sipsiwn o dywyllwch i heulwen lachar?\n— Ei forwyn sipsiwn hyfryd!\n— Llenwch y ffiolau! Cryfder a dewrder newydd\n— Mae yn llifo o win cryf i enaid a chorff.\n— Gwelwch sut mae pelydrau'r haul yn chwarae ac yn disgleirio\n— Ac yn roi i'n gwin ysblander newydd hoyw.\nYsgrifennodd Thomas Baker Il Trovatore Quadrille (1855) ar gyfer piano, sy'n cynnwys symudiad yn seiliedig ar y corws hwn. Yn yr un modd, ysgrifennodd y pianydd a chyfansoddwr Charles Grobe amrywiadau ar "Gorws yr Eingion" ar gyfer piano ym 1857. Cyrhaeddodd trefniant jas swing gan Jerry Gray ar gyfer Cerddorfa Glenn Miller rhif 3 ar y siartiau Billboard UDA ym 1941. Roedd y thema alawol hefyd yn ysbrydoliaeth ar gyfer "Rockin' the Anvil" ensemble jas swing ac acordion ar albwm 1956 John Serry Sr., Squeeze Play.\nCafodd alaw'r corws ei pharodïo yn "The Burglar's Chorus" yn opera gomig Gilbert a Sullivan o 1879, The Pirates of Penzance, ac yn fuan wedi hynny daeth yn gân boblogaidd gyda'r geiriau "Hail, Hail, the Gang's All Here".\n↑ Testun Eidaleg, Gwefan Friends in Concert; adalwyd 18 Mai 2019\n↑ Il Trovatore Quadrille (Baker, Thomas), Gwefan IMSLP; adalwyd 29 Ebrill 2019\n↑ Richard Taruskin, The Oxford History of Western Music (Oxford University Press, 2005), cyf. 3, tud. 653\nWedi dod o "https://cy.wikipedia.org/w/index.php?title=Corws_yr_Eingion&oldid=10779954"\nNewidiwyd y dudalen hon ddiwethaf ar 1 Hydref 2020, am 01:37.


Gweithgynhyrchu a Ffatri bwced papur Tsieina | JAHOO\nManylebau cynnyrch Pecyn Deunydd Maint Dimensiwn Pecyn Achos Maint Achos mewn (cm) Bwced Papur Cyw Iâr Popcorn a Ffrwythau 32oz 11.6 * 8.9 * 14.5 230g + 18pe 10pks * 50pcs 60 * 25 * 57 46oz 12.0 * 8.9 * 17.7 230g + 18pe 10pks * 50pcs 62 * 26 * 59 64oz （byr a braster） 16.7 * 13 * 13.7 ...\nMaint yr Achos yn (cm)\nBwced Papur Cyw Iâr Popcorn a Ffrwythau\n64oz （byr a braster）\n64oz （tal a thenau）\n6cc * 40pcs\n350 + AG sengl\nBlwch cyw iâr wedi'i ffrio. Bwced papur tafladwy. Ar gyfer cludo a gweini cyw iâr wedi'i ffrio ac eitemau bwyd poeth eraill. Papur wedi'i drin ar gyfer gwrthsefyll treiddiad saim a gollwng.\nBoed yn fwyd cadwolyn neu'n fwyd ffres, pan fydd angen i chi werthu neu gludo bwyd neu ddweud os ydych chi am ddarparu gwasanaeth dosbarthu cartref ar gyfer bwyd yna gall pecynnu papur ddod yn ddefnyddiol iawn.\nMae pecynnu bwyd wedi'i wneud â phapur yn fwyaf addas ar gyfer arlwyo a chynhyrchion defnyddwyr yn y farchnad.\nGyda'n technolegau diweddaraf, mae pecynnu papur wedi dod yn allweddol i storio a gwerthu cynhyrchion bwyta yn y farchnad gydag ystwythder cyson. Un o'r prif ffactorau i'w cofio wrth werthu rhywbeth mor sensitif â bwyd yw sicrhau bod ei ansawdd yn parhau i fod yn ddiwyro a bod pecynnu papur gradd bwyd yn helpu.\nMae yna lawer o alw o'r math hwn o ddeunydd pacio yn y diwydiant bwyd.\nMae llawer o gwmnïau mawr yn dibynnu ar y diwydiant pecynnu i ddarparu pecynnau addas ar gyfer eu cynhyrchion.\nPa wasanaeth sy'n ei wneud Pecyn Jahoo darparu?\n1.Samples cyflenwad am ddim ar gyfer ein cynhyrchion gwellt papur.\nAmser 2.Lead yn gyflym, ffatri 10000 metr sgwâr, 50 peiriant cynhyrchu i sicrhau bod eich archeb yn dosbarthu yn gyflym.\n3. Rydym wedi cydweithredu'n hir â llawer o gwmnïau cludo ac mae ein cyfaint allforio yn fawr. Gall y cwmnïau llongau gynnig gostyngiadau da inni.\nTechnegydd proffesiynol yn cefnogi. Mae gennym dîm gwasanaeth ôl-werthu da. Gallant ddatrys eich problemau mewn pryd.\n5. Bydd pob nwyddau'n cael eu harchwilio a'u profi cyn eu cludo.\n6.Mae boddhaol y cwsmer yn bwysicaf i ni. Os oes gennych unrhyw broblem neu gwestiynau ynghylch ein trafodiad. Cysylltwch â ni gan Trademanager neu Email. Ymatebir o fewn 24 awr.\nBlaenorol: bag papur


Ymgysylltu â rhieni ar ôl cloi - Reallyschool\nGyda phob plentyn yn ôl yn yr ysgol, byddai'n hawdd hwyluso cyfathrebu rhieni, ond mewn gwirionedd, mae'r bartneriaeth rhieni honno yr un mor bwysig ag erioed. Nid yn unig y gall fod achosion lle mae angen i ddisgyblion neu swigod aros gartref ac ynysu (felly mae angen i baratoadau fod ar waith ar gyfer yr amgylchiadau hynny), ond gall llawer o rieni fod yn teimlo'n eithaf pryderus bod eu plant yn ôl yn yr ysgol.\nAr ôl cyfnod hir o fod i ffwrdd o'r ysgol, gall hyd yn oed y disgyblion a oedd yn edrych ymlaen fwyaf at fod yn ôl deimlo rhywfaint o bryder o hyd. Wedi'r cyfan, roedd yn rhaid iddynt aros adref er mwyn eu hiechyd ac yn awr, gyda'r firws yn dal i fod yn bresennol, fe'u hanfonir yn ôl i mewn. Beth bynnag, bydd yn gyfnod pontio i ddisgyblion sydd wedi bod i ffwrdd, yn ogystal â phlant gweithwyr allweddol sydd wedi arfer â dosbarthiadau llai. Yn yr un modd, er y bydd llawer o rieni'n gwerthfawrogi'r dychweliad i'r ysgol (yn enwedig gan fod yn rhaid i lawer jyglo addysg gartref a gweithio heb unrhyw ofal plant), mae'n ddealladwy hefyd fod ganddynt bryderon ynghylch eu plant yn ôl yn yr ysgol. Efallai y byddan nhw'n meddwl tybed sut mae eu plant yn cael eu cadw'n ddiogel, sut y byddan nhw'n teimlo yn amgylchedd eu hysgol. Sut olwg fydd ar yr ystafell ddosbarth nawr? A yw strwythur y diwrnod ysgol wedi newid? Mae yna lawer iddyn nhw ddymchwel.\nSut y gall technoleg helpu\nDyna lle gall offer fel ReallySchool helpu. Trwy alluogi athrawon i anfon delweddau, fideos a chlipiau sain o'u plentyn yn yr ysgol i rieni, mae'n rhoi rhai atebion i'r cwestiynau hyn i rieni. Byddant yn gallu gweld sut mae eu plentyn yn gwneud a dathlu dysgu a chyflawniadau gyda nhw. Trwy sylwadau, gall athrawon agor deialog syml gyda rhieni a all helpu i roi sicrwydd pellach. Mae'r holl nodweddion hyn yn gyflym ac yn hawdd eu defnyddio sy'n fonws i athrawon oherwydd gallant gysylltu mor hawdd â rhieni; gan arbed amser a llwyth gwaith iddynt.\nGall hyd yn oed dyfarnu bathodyn cyflawniad i fyfyriwr fod yn ffordd wych o adael i rieni wybod bod eu plentyn yn iawn a'u bod yn dychwelyd i drefn arferol eu bywyd ysgol.\nYn ogystal, bydd cynnwys rhieni yn nysgu eu plentyn yn gwneud iddynt deimlo'n fwy gwerthfawr gan yr ysgol ac yn helpu athrawon i adeiladu perthynas gadarnhaol â nhw.\nCanllaw cyflym i'n nodwedd ymgysylltu newydd â rhieni\nGyda phwysigrwydd y berthynas hon mewn golwg, rydym wedi datblygu ein nodweddion ymgysylltu â rhieni ymhellach i alluogi rhieni i greu eu harsylwadau eu hunain gartref. Mae hyn yn rhoi cyfle iddynt ddathlu dysgu y tu allan i'r ysgol eu plentyn a rhannu cyflawniadau arbennig â'u hathro dosbarth.\nSylwch: dim ond ar yr app y mae'r nodwedd hon ar gael, y gellir ei lawrlwytho am ddim i ddyfais symudol neu lechen Android neu iOS.\nAr ôl mewngofnodi i'r app rhiant, gall rhiant wasgu'r botwm + a dechrau eu harsylwi gyda rhywfaint o destun, fideo, ffotograff neu glip sain.\nGallant hyd yn oed greu arsylwad ar gyfer plant lluosog a rhoi nodyn unigol ac atodiadau cyfryngau i bob un ohonynt. I ychwanegu'r rhain, gall rhieni wasgu'r botwm + a dewis ychwanegu fideo, llun neu sain, yn ogystal â nodiadau teip yn y blwch testun. Gallant bwyso ar avatar pob plentyn i newid rhwng nodiadau.\nUnwaith y byddant yn ticio i gadarnhau bod eu harsylwi wedi'i gwblhau, bydd yr athro dosbarth ac unrhyw staff eraill a neilltuwyd yn benodol i'r dosbarth hwnnw (fel cynorthwywyr addysgu) yn derbyn hysbysiad bod rhiant wedi rhannu arsylwad. Gall athrawon ddewis 'adolygiad' i roi adborth i rieni - a hefyd dyfarnu bathodynnau i ddathlu llwyddiant disgyblion.\nGall athrawon hefyd gymhwyso asesiadau i arsylwadau rhieni i olrhain cynnydd dysgu y tu allan i'r ysgol.\nOs yw athro yn arbed neu'n postio arsylwad y rhiant, caiff ei ychwanegu at gyfnodolyn y plentyn.\nSylwch: unwaith y bydd athro'n arbed / postio'r arsylwi, ni fydd y rhieni'n gallu ei olygu mwyach.


Cynllun Byw’n Annibynnol y Barri yn derbyn Gwobr Platinwm RNIB Cymru powered by Olark live chat software\nCynllun Byw’n Annibynnol y Barri yn derbyn Gwobr Platinwm RNIB Cymru\nCymdeithas tai yn parhau â’i hymrwymiad i wella bywyd tenantiaid sydd wedi colli eu golwg\nGall Cymdeithas Tai Newydd a’r tenantiaid sy’n byw yng Nghwrt Elis Fisher yn y Barri nawr fyw yn annibynnol am fwy o amser yn dilyn newidiadau arloesol sy’n cefnogi’r unigolion hynny sy’n byw gyda’r profiad o fod wedi colli eu golwg.\nMae’r newidiadau, sy’n rhai mewnol ac allanol, yn golygu bod Newydd wedi ennill Gwobr Platinwm Visibly Better RNIB Cymru. Dyma’r trydydd tro i un o gynlluniau Newydd ennill y wobr hon.\nGwnaed newidiadau allanol sylweddol i’r cynllun, fel llwybrau llydan a gwastad o gwmpas yr adeilad, gosod palmant botymog a chanllawiau lliwgar, yn ogystal â marcio ymylon y llwybr i sicrhau bod tenantiaid yn gallu symud o gwmpas yr adeilad yn ddiogel a mynd i’r ardd heb berygl o lithro, baglu na chwympo.\nTu mewn i Gwrt Elis Fisher, mae Newydd wedi gosod golau sy’n cael ei reoli gan synwyryddion symudiad, tintio’r ffenestri a gosod bleinds i atal llacharedd, yn ogystal â gosod canllawiau newydd ar y grisiau mewnol a rhoi marc ar bob astell o’r grisiau mewnol i atal pobl rhag cwympo.\nDywedodd Jason Wroe, Cyfarwyddwr Tai Newydd, “Fel landlord cymdeithasol cyfrifol, rydym yn deall pa mor bwysig yw creu cartrefi sydd nid yn unig yn cynnig rhywle saff, fforddiadwy a diogel i denantiaid, ond sydd hefyd yn gartref sy’n ateb eu hanghenion.\n“Rydym yn falch o dderbyn gwobr Visibly Better gan RNIB Cymru gan ei bod yn cadarnhau ein hymrwymiad fel sefydliad i ddarparu cartrefi lle gall tenantiaid sydd wedi colli eu golwg fyw’n annibynnol am fwy o amser.”\nDrwy weithio â RNIB Cymru, hyfforddwyd rhai o denantiaid Cwrt Elis Fisher i fod yn aseswyr, a thrwy gydol cyfnod yr adnewyddu roeddent yn sicrhau bod y gwaith yn safonol ac yn addas ar gyfer eu cyd-denantiaid.\nYchwanegodd Ansley Workman, Cyfarwyddwr RNIB Cymru, “Mae ein gwobrau Visibly Better yn gwneud newid mawr i fywyd tenantiaid. Yn aml mae’r newidiadau’n rhai syml iawn ond yn arwain at leihad mewn cwympiadau a damweiniau. Er bod y safonau yn anelu at wella hygyrchedd ar gyfer pobl sydd wedi colli eu golwg, byddant o fudd i ystod eang o denantiaid, gan gynnwys pobl sydd â phroblemau dementia neu broblemau symudedd. Gwyddom fod un o bob pump o bobl sy’n 75 oed neu’n hŷn yn byw gyda phroblemau colli golwg, ac y bydd y broblem yn dyblu yn y 25 mlynedd nesaf. Llongyfarchiadau i Gwrt Elis Fisher am ennill y wobr.”\nMae gan Newydd ddau Gynllun Byw’n Annibynnol pellach yn y Barri sydd i gael eu hadnewyddu er mwyn cefnogi tenantiaid sydd wedi colli eu golwg ac er mwyn rhoi modd iddynt barhau i fyw bywydau annibynnol.


Wedi darganfod 66 cofnodion | Tudalen 3 o 7\nDathlu'r gorau o'r diwydiant twristiaeth\nMae Gwobrau Twristiaeth Cenedlaethol Cymru 2018 bellach yn chwilio am enwebiadau ymhlith y diwydiant ymwelwyr yng Nghymru.\nPêl-droed Cymru yn cefnogi ymgyrch Ca...\nBydd Pêl-droed Cymru’n cefnogi ymgyrch ‘Careiau Enfys’ Stonewall yn ddiweddarach y mis yma. Bwriad yr ymgyrch yw creu naws cynhwysol ar gyfer chwaraewyr a chefnogwyr Lesbaidd, Hoyw, Deurywiol a Thrawsrywiol.\nEdwards o Gonwy yn dod i'r brig\nBu cigyddion o bob cwr o Gymru yn cystadlu y mis hwn am yr anrhydedd o gael eu henwi’n Siop Gigydd Cymreig y Flwyddyn, mewn seremoni a drefnwyd gan y cylchgrawn Meat Trades Journal ac a noddwyd gan Hybu Cig Cymru.\nMae criw o bobl ifanc o ardal Dyffryng Peris yng Ngwynedd wedi ymuno i drefnu gigs cerddorol ei hunain yn ardal Llanberis. Bydd gig gyntaf ‘Gigs y Gilfach Ddu’ yn cael ei chynnal yng Nghlwb Llanberis ar Ragfyr 28ain, 2017 gyda’r bandiau lleol Alffa, Papur Wal ac Y Reu.\nLansio ymgyrch i ddenu mwy o ymwelwyr...\nCafodd ymgyrch ryngwladol ei lansio ar gyfer denu mwy o ymwelwyr tramor i Gymru, ac fe gafodd yr ymgyrch groeso cynnes gan drefnwyr teithiau rhyngwladol.\nStori Iolo Morganwg yn tanio dychymyg...\nMae athro, awdur ac actor a symudodd i Fro Morgannwg wedi ei ysbrydoli gymaint gan hanes Iolo Morgannwg, ysgrifenodd nofel amdano.\nGeraint Løvgreen i wrthod talu ei ffi...\nCategori: Celfyddydau, Cerddoriaeth, Gwleidyddiaeth, Iaith, Newyddion\nMae'r cerddor enwog Geraint Løvgreen wedi ymuno â'r boicot o'r ffi drwydded deledu er mwyn datganoli'r grymoedd dros ddarlledu i Gymru.\nEryri yn croesawu Eisteddfod Ffermwyr...\nBydd digon o hwyl yn Venue Cymru, Llandudno nos Sadwrn yma wrth i Eryri groesawu Eisteddfod Ffermwyr Ifanc Cymru 2017.\nDathlu tymor y Nadolig ym Mharc Cened...\nOs ydych chi'n chwilio am anrheg ar gyfer rhywun arbennig ac eisiau llenwi'r teulu gyda hwyl yr ŵyl, mae gan Awdurdod Parc Cenedlaethol Arfordir Penfro dri digwyddiad i’ch helpu chi a'ch teulu fynd i ysbryd y Nadolig.\nAilethol llywydd Undeb Amaethwyr Cymru\non 03/07/2020 - 05:45 pm\nDarlithwyr o Brifysgol Bangor yn llwyddo i gyrraedd rhestr fer Llyfr y Flwyddyn\non 02/07/2020 - 05:57 pm\nStori annibyniaeth Croatia yn y 1990au yn ysbrydoli nofel\non 02/07/2020 - 11:28 am


senedd ewropeaidd - Tudalen 75 - Gohebydd yr UE\nYr amgylcheddblynyddoedd 8 yn ôl\nRheolau newydd yr UE i fynd i'r afael ar gludo llwythi gwastraff anghyfreithlon\nCadarnhaodd pwyllgor amgylchedd Senedd Ewrop heddiw (20 Mawrth) gytundeb deddfwriaethol y daethpwyd iddo gyda llywodraethau’r UE yn adolygu rheolau’r UE ar gludo gwastraff. Croesawodd y Gwyrddion y ...\nEUblynyddoedd 8 yn ôl\nSenedd Ewrop yr wythnos hon: Wcráin, crwydro, gweithwyr tramor, banciau\nMae'r pwyllgor masnach ryngwladol yn pleidleisio ddydd Iau (20 Mawrth) ar ddiweddu neu leihau tollau ar fewnforion o'r Wcráin. Diwedd costau crwydro a gwell ...\nlles plantblynyddoedd 8 yn ôl\nSenedd Ewrop: bencampwr hawliau plant?\nDywedir bob amser y bydd plant yn siapio byd yfory. Dywedir hefyd y dylai cymdeithasau fuddsoddi yn eu dyfodol er mwyn ...\nSenedd Ewropblynyddoedd 8 yn ôl\nASEau Llafur pleidleisio dros Senedd Ewropeaidd yn fwy tryloyw\nMae ASEau Llafur wedi pleidleisio dros fwy o dryloywder yn ystod pleidleisiau ar bob cam yn Senedd Ewrop. Mae'r cynigion, a gymeradwywyd ddoe (26 Chwefror) gan ...\nFrontpageblynyddoedd 8 yn ôl\nAgenda Strasbwrg Senedd Ewrop\nUchafbwyntiau sesiwn lawn nesaf Senedd Ewrop - 21-24 Hydref 2013 (Strasbwrg). Cyllideb yr UE 2014: EP ar fin gwrthdroi toriadau'r Cyngor mewn twf a dyngarol ...\nBlaenoriaethau Senedd Ewrop ar gyfer gweddill 2013\nEr bod llawer eisoes wedi'i gyflawni eleni, mae gan ASEau lawer o ffeiliau deddfwriaethol pwysig i ddelio â nhw cyn diwedd y flwyddyn. Mae'r Senedd ...\nTudalen 75 75 o«Cyntaf<Blaenorol7172737475


Credoau am rianta\nMae cais i rieni rannu eu profiadau eu hunain o ofalu am eu plentyn er mwyn helpu i adeiladu darlun mwy cyflawn am ddatblygiad plant bach yn rhan o astudiaeth newydd gan yr Ysgol Seicoleg.\nMae Alice Winstanley o’r Ysgol yn arwain prosiect ymchwil sy’n archwilio’r strategaethau y mae rhieni yn eu defnyddio wrth ofalu am blant a sut mae’r strategaethau hynny’n effeithio ar blant.\nHyd yma, mae llawer o ymchwil wedi dangos sut mae datblygiad plentyndod cynnar yn gallu cael ei lunio gan amgylcheddau cymdeithasol cynnes a sensitif a’r gwahanol fathau o ryngweithio sydd gan faban newydd-anedig â’i rieni. Ond nid yw’n eglur a yw’r strategaethau rhianta yno wrth i’r plentyn gael ei eni neu a ydyn nhw’n cael eu dysgu o ganlyniad i’r profiadau y mae rhieni’n eu hwynebu ar ôl i’w plentyn gael ei eni.\nMae gwahoddiad i rieni lenwi holiadur ar-lein i roi adborth am ymddygiad eu baban, yn enwedig arferion cysgu, bwydo a chrio eu baban. Hefyd gofynnir i rieni ddisgrifio eu harferion a’u strategaethau wrth ofalu am eu baban. Mae’r arolwg yn cymryd tua deg munud i’w gwblhau a bydd pob ymateb yn ddienw. Bydd y data’n cael ei ddefnyddio i edrych i weld a yw barn a phrofiadau rhieni o ran gofal yn amrywio yn y boblogaeth yn gyffredinol. Y gobaith yw y bydd yr ymchwil yn bwrw golwg ar pam mae pobl yn dewis gofalu am eu baban mewn gwahanol ffyrdd.\nWrth sôn am yr astudiaeth, meddai Alice: “Er gwaetha’r nifer mawr o lyfrau a chyngor sydd ar gael i rieni am sut i ofalu am eu baban, ychydig iawn o ddata sydd ynghylch a yw rhieni’n defnyddio’r cyngor hwn, a phryd. Yn ogystal, ychydig iawn wyddom ni am sut gall y gwahanol ddulliau o roi gofal lunio datblygiad babanod. Nod yr astudiaeth hon yw dechrau pontio’r bwlch hwn. “Mae llenwi’r darlun am ddatblygiad plentyn yn bwysig oherwydd bydd deall y llu o lwybrau datblygiad yn bwydo gwybodaeth i raglenni rhianta a rhaglenni addysg i blant, yn ogystal â pholisi cyhoeddus.”\nMae’r tîm ymchwil yn chwilio am rieni sy’n disgwyl plentyn neu sydd â baban o dan 18 mis oed i gymryd rhan yn yr astudiaeth. Mae’r Holiadur Gofal Babanod ar http://www.surveymonkey.com/s/S3M88HW . Gall rhieni sydd heb fynediad i’r rhyngrwyd gymryd rhan drwy ofyn am holiadur gan Grŵp Ymchwil Datblygiad yng Nghaerdydd (Development@Cardiff Research Group) ar 029 2087 6190.\nYn ogystal â rhoi gwybodaeth am strategaethau rhianta bydd y canlyniadau hefyd yn cyfrannu i astudiaeth arhydol yn y dyfodol a fydd yn edrych ar anghenion cymdeithasol a gwybyddol babanod cynamserol. Dolenni cysylltiedigYsgol SeicolegDevelopment@Cardiff


RYA Cynnal A Chadw Injan Ddisel » Plas Menai\nRYA Cynnal A Chadw Injan Ddisel\nCyfle i ddysgu sut i atal a datrys methiant mewn injan ddisel yn y cyflwyniad undydd yma i gynnal a chadw injan ddisel.\nMethiant mecanyddol ydi prif achos yr holl alwadau achub gan iotiau ond bydd rhywfaint o wybodaeth am gynnal a chadw a gofal sylfaenol o injan yn helpu i sicrhau nad ydych chi’n rhan o’r ystadegyn yma. Mae posib osgoi’r rhan fwyaf o broblemau gydag injan drwy gymryd camau syml i ofalu amdani a does dim angen gwybodaeth fecanyddol fanwl.\nMae’r cwrs yma’n eich dysgu chi sut mae injan yn gweithio, sut i’w chadw mewn cyflwr iach drwy ddefnyddio archwiliadau sylfaenol a gweithdrefnau cynnal a chadw, a sut i’w chael i danio eto os bydd yn torri.\nPwyntiau dysgu allweddol: Y cylch pedwar strôc, tanwydd, systemau oeri ac awyru, systemau trydan mewn injan, darnau sbâr a gofynion o ran tŵls, addasu at y gaeaf a rhoi serfis.\nYn ystod y cwrs byddwch yn cael y rhifyn diweddaraf o’r llawlyfr Cymorth Cyntaf i’w gadw.


Rydych chi yn: Amgueddfa Lechi Cymru Ymweld Ailagor: Cwestiynau Cyffredin\nYdw i’n gallu dod â phicnic?\nOes mae croeso i chi dod â phicnic i’r Amgueddfa.\nMae croeso i gŵn ar y safle, ond rhaid eu cadw ar dennyn BYR ar bob adeg, os gwelwch yn dda.\nNodwch mai dim ond Cŵn Tywys sy’n cael mynediad i mewn i’r adeiladau a orielau.\nOes angen i mi dalu i barcio?\nCyngor Gwynedd sy'n berchen ar faes parcio Maes Parcio Gwledig Padarn ac yn ei weithredu. Mae'r parcio'n costio £4.50. Mae’n bosib talu a cherdyn (www.paybyphone.co.uk/ neu defnyddiwch yr app ffôn / Lleoliad 804552) Os mai dim ond gydag arian parod y gallwch dalu, byddwch yn ymwybodol na allwn gyflenwi newid ar hyn o bryd.\nMae'r safle'n dychwelyd i'w batrwm agor arferol ond mae’n bosib y bydd eich ymweliad ychydig yn wahanol i'r arfer. Mae'r rhan fwyaf o'n mannau dan do wedi ailagor ond mae cyfyngiadau capasiti mewn rhai e.e. Tai'r Chwarelwyr ac Arddangosiadau Hollti Llechi. Bydd rhain yn cael eu nodi'n glir ar y safle. Cadwch olwg am unrhyw arwyddion newydd o amgylch y safle a'u dilyn. Bydd rhagor o wybodaeth ar gael wrth gyrraedd.


Cwrs i yrwyr hŷn - Cyngor Sir Benfro\nCwrs i yrwyr hŷn\nMae'r Uned Diogelwch Ffyrdd yn falch o gyflwyno'r 'Cwrs i yrwyr hŷn' ar gyfer pobl sy'n 65 oed a hŷn. Rydyn ni am eich cadw'n annibynnol ac yn hyderus y tu ôl i'r llyw, gan sicrhau eich bod yn gallu parhau i deithio o gwmpas.\nBeth am fanteisio ar y sesiwn undydd anffurfiol a hamddenol hon, ac elwa ar arbenigedd gyrrwr-hyfforddwr profiadol a hyfforddwr gyrru cymeradwy cwbl gymwys?\nNid oes angen i chi ddod â'ch car i gael budd o'r sesiwn hon – rydyn ni'n darparu'r cerbyd.\nMae cyfranogwyr blaenorol wedi gwerthfawrogi'r cyfle i fynychu'r sesiynau theori ac ymarferol … ond peidiwch â chymryd ein gair ni yn unig, dyma beth oedd gan rai o'r bobl hynny i'w ddweud:\n'Rwyf wedi ailddysgu llawer o’r pethau y dylwn fod wedi gwybod ond fy mod wedi'u hanghofio dros y blynyddoedd.'\n'Fe wnaeth hyn gynyddu fy hyder yn fawr; dylai pawb wneud y cwrs hwn – diolch i chi i gyd.'\n'Gallaf nawr ymdopi'n hyderus â chylchfan Morrisons.'\nBeth yw pwrpas y cwrs?\nEich helpu i yrru'n fwy diogel yn hwy\nY broses o heneiddio a gyrru'n ddiogel\nMynd i'r afael â'ch pryderon personol am eich gyrru – nawr ac ar gyfer y dyfodol\nNodi arferion gyrru gwael. Efallai eich bod wedi mabwysiadu ambell un dros y blynyddoedd!\nDiweddariadau i Reolau'r Ffordd Fawr\nNid diben y cwrs hwn yn gwneud y canlynol:\nProfi eich sgiliau gyrru\nCynnal asesiad ffurfiol o'ch sgiliau gyrru\nDiolch i gyllid Grant Diogelwch ar y Ffyrdd Llywodraeth Cymru, mae'r cwrs yn rhad ac am ddim i drigolion Sir Benfro.\nBydd y cyrsiau'n cael eu cyflwyno yng Ngorsaf Dân Hwlffordd yn ystod y bore, a cheir sesiynau gyrru ymarferol yn y prynhawn. Bydd rhestr lawn o gynnwys y cwrs yn cael ei hanfon atoch drwy e-bost o fewn wythnos/pythefnos cyn dyddiad eich cwrs.\nOs oes gennych unrhyw gwestiynau, neu os ydych am archebu lle, cysylltwch â ni trwy un o'r ffyrdd canlynol:\nRhif ffôn: 01437 775144\nFynegi eich diddordeb mewn mynychu'r cynllun\nID: 1665, adolygwyd 04/05/2022


”Ddaru ni drio’n galed i achub ei fywyd” – cyfrif llygad-dyst – MônFM\n”Ddaru ni drio’n galed i achub ei fywyd” – cyfrif llygad-dyst\nHome / Cymraeg • MônFM • Newyddion / ”Ddaru ni drio’n g …\nBy Gareth Joy Tachwedd 14, 2019 Cymraeg, MônFM, Newyddion\nMae rhingyll heddlu o Gaernarfon wedi ysgrifennu cyfrif llygad-dystion am ymdrechion i achub bywyd dyn.\nBu farw’r dyn yng Nghastell Caernarfon yn ystod gwasanaeth yn y dref i nodi Sul y Cofio (10 Tachwedd).\nDyma’r cyfrif yn llawn gan y Rhingyll Non Edwards…\n”Ro’n i fod i gael penwythnos i ffwrdd ond gan ei bod hi’n Sul y Cofio a gwasanaeth coffa’n cael ei gynnal yng Nghaernarfon a minnau’n Rhingyll Tîm Plismona’r Gymdogaeth roedd rhaid i mi fod ar ddyletswydd i sicrhau bod popeth yn rhedeg yn esmwyth ac i’r tîm cymunedol fod allan yn dangos eu presenoldeb.”\n”Canodd y larwm am 7 o’r gloch. Mi wnes i adael y gath i mewn a’i bwydo, bwydo’r ci a’i adael allan ac yna dweud hwyl fawr wrth y plant.”\n”Mam sengl ydw i, ac mae gen i ddau o blant 14 a 11 oed. Yn aml gan fy mod yn gweithio mae’n rhaid iddyn nhw edrych ar ôl eu hunain. Roedd y dydd Sul hwnnw’n ddiwrnod o’r fath. Hwyl Mam.”\n”Dwi wedi bod yn swyddog heddlu am 19 mlynedd a dwi wedi gweld sawl prif gwnstabl yn mynd a dod. Doeddwn i ddim wedi cwrdd â’r prif gwnstabl newydd, Carl Foulkes, eto a’r diwrnod hwnnw ro’n i fod i’w gwrdd am y tro cyntaf. Roedd yn dod i Gaernarfon ar gyfer y Gwasanaeth Coffa.”\n”Mi es i mewn, nodi fy mod ar ddyletswydd a rhoi fy lifrau ymlaen. Edrychais ar fy e-byst a fy ngwaith ar y sgrin. Yna, mi wnes i groesawu’r tîm ar gyfer y gwasanaeth, un swyddog cefnogi cymuned yr heddlu, dau swyddog gwirfoddol (un ar ei shifft gyntaf un) a phedwar cadét ifanc (13-16 oed). Roedd tri o’r rhain heb fod ar ddyletswydd erioed o’r blaen.”\n”Roedd y tîm yn ifanc ac yn ddibrofiad ond doedd dim byd annisgwyl yn mynd i ddigwydd heddiw, nag oedd? Ein gwaith oedd bod yn bresennol a sicrhau bod y ffyrdd a’r traffig yn llifo’n esmwyth.”\n”Wnaeth pethau ddim dechrau’n rhy dda! Mi wnes i gyfarch y prif gwnstabl a mynd ag o i lawr i’r Maes i gwrdd â phobl bwysig eraill. Roedd y Prif yn ddymunol a sylwodd mod i’n gwisgo fy het gyda’r cefn yn y blaen! Mi wnes i droi’r het y ffordd iawn yn sydyn. Rhaid ei fod yn meddwl mod i’n wirion. Doeddwn i ddim yn meddwl y baswn i yn cwrdd â fo eto felly ro’n i’n gobeithio y byddai’n anghofio am y peth.”\nGeograph (Mat Fascione)\n”Aeth yr orymdaith a’r gwasanaeth yn eu blaen yn iawn ac i gloi aeth y pwysigion i sefyll o flaen Castell Caernarfon i saliwtio’r orymdaith wrth iddo fynd heibio. Ro’n i’n sefyll wrth y ffordd ar gau.”\n”Dyna lle ro’n i’n sefyll pan, am 11.45yb daeth gŵr ata i mewn ar frys yn gofyn am help. Wna i byth anghofio ei eiriau – “mae dyn yn marw yn y tŵr.”\n”Gadawais fy safle a rhedeg. Galwais yr ystafell reoli i ddweud bod angen ambiwlans. Do’n i ddim yn gwybod unrhyw fanylion pellach. Wrth i mi gyrraedd y castell taflais fy het i rywle – ac yna, dyna lle oedd o…roedd prif gwnstabl Heddlu Gogledd Cymru yn rhedeg y tu ôl i mi.”\n”Ar y tŵr roedd dyn wedi disgyn a’i wraig wrth ei ymyl wedi ei hysgwyd. Tynnais fy nghôt, belt ac arfwisg y corff a’u taflu o’r neilltu fel y gwnes i gyda fy het.”\n”Es i ar fy ngliniau a dechrau gweithredu CPR. Roedd y prif gwnstabl ar ei liniau hefyd yn fy helpu.”\n”Pwyso ar y frest 30 gwaith, 2 anadl, 30, 2 – drosodd a throsodd, dyna beth ddysgais i yn y gwersi Cymorth Cyntaf. Fi oedd yn gwneud y 30 – a’r prif gwnstabl yn gwneud ‘ceg wrth geg’. Mi wnaethon ni ein gorau glas i’w achub. Yna, daeth y parafeddygon.”\n”Sefais yn ôl i weld y meddygon, y parafeddygon a’r ambiwlans awyr yn gwneud eu gwaith gyda’i gilydd yn bwyllog i achub bywyd y dyn. Mi weithion nhw’n galed…am beth amser. Ond er gwaethaf eu hymdrechion, yn drist iawn, bu farw.”\n”Roedd y gŵr hwn a’i wraig hyfryd yn dod o Awstralia ac ar ei gwyliau yng Ngogledd Cymru pan fu farw yng Nghastell Caernarfon. Mi wnes i fy ngorau i gysuro ei wraig ac er gwaethaf ei dagrau diolchodd i mi am geisio mor galed i achub ei gŵr. Mi wnes i dorri i lawr a chrio hefyd.”\n”Nid robots ydym ni, dan ni’n fodau dynol ac er gwaethaf 19 mlynedd o wasanaeth, a delio â marwolaeth gymaint o weithiau yn y gorffennol, mi wnaeth y digwyddiad heddiw gyffwrdd â mi. Mi wnes i geisio ei achub, ond mi wnes i fethu, ac mi wnaeth hi ddiolch i mi.”\n”Yn ddiweddarach mi wnes i ymweld â’r wraig weddw mewn gwesty cyfagos. Ro’n i eisiau gwybod popeth am y gŵr hwn ro’n i wedi ceisio ei achub. Do’n i ddim eisiau meddwl amdano fel “yr ymadawedig”, ac felly yn y gwesty mi wnes i eistedd gyda’i wraig wrth iddi siarad a dangos lluniau ohono gan ddweud dyn mor arbennig oedd o.”\n”Dwedodd wrtha i y byddai wedi chwerthin ar y ffaith iddo farw mewn lle mor odidog â Chastell Caernarfon. Dwedais nid yn unig roedd wedi marw mewn lle mor odidog â’r castell ond bod prif gwnstabl Heddlu Gogledd Cymru wedi ceisio ei achub hefyd. Gwenodd y ddwy ohonom a diolchodd iddo am ei ymdrechion. Roedd hi’n diolch o’i chalon er bod ei chalon yn torri.”\n”Gadewais i hi a dychwelyd i’r orsaf lle gwnaeth fy nghydweithwyr fy nghofleidio a dweud wrtha i am fynd yn ôl at fy mhlant.”\n”Es i nol i’r tŷ, rhoi’r goriad yn y drws, a dechrau fy ail sifft..”Mam, be sy ‘na i de?” Cofleidiais fy mhlant. Do’n i ddim yn gwybod pam, ro’n i angen gwneud.”\n”Dyna’r tro cyntaf i mi gwrdd â’r prif gwnstabl, Carl Foulkes – wna i byth anghofio. Ro’n i’n meddwl y byddai’n fy anghofio gan ei fod yn cwrdd â chymaint o swyddogion, ond dw i ddim yn meddwl hynny rywsut. Bod dynol ydy o hefyd, wedi’r cwbl. Mi wnaeth o hefyd geisio’n galed i achub bywyd rhywun.”\n”Dan ni’n meddwl bod y prif gwnstabl yn eistedd yn ei swyddfa yn y pencadlys mor bell oddi wrthym ni, yr heddlu ar lawr gwlad. Dydy Carl Foulkes ddim fel hynny. Pan oedd angen rhywun i fy helpu, rhedodd ata i ac am hynny byddaf yn ddiolchgar am byth.”\n”Gweithiodd fy nhîm ifanc yn galed i glirio’r strydoedd cyfagos ac atal y traffig er mwyn i ni allu cludo’r gŵr o’r castell gydag urddas.”\n”Swyddogion gwirfoddol a chadetiaid oedd y rhain ac roedd rhaid iddynt ddelio ag argyfwng go iawn. Mi wnaethon nhw gyflawni eu gwaith gydag urddas a phroffesiynoldeb ac dw i mor falch ohonyn nhw i gyd. Iddyn nhw, y Prif Gwnstabl, fy nghydweithwyr yn y gwasanaethau brys – diolch o galon.”\n”Dan ni’n cofio Tachwedd 11eg bob blwyddyn. Rhywsut, dw i’n meddwl fydda i’n cofio’r 10fed hefyd.”\nEisteddfod 2021: paratoadau’n dechrau


Digwyddiadau | bloc\nY Cyfryngau Creadigol / Digidol yn dathlu Diwrnod Rhyngwladol y Menywod ⁄⁄\nOutline: Mae Sefydliad Cerddoriaeth Gymreig a CardiffGeekGirl yn cynnal digwyddiad rhwydweithio i bobl yn y diwydiannau creadigol a digidol, sy’n gyfle i ferched greu cysylltiadau a chyfarfod a’u cyfoedion. Gwener 5 Mawrth 2010 10 Feet Tall, 11a-12 Stryd yr Eglwys Caerdydd CF10 1BG 5.30yh-7yh gyda miwsig byw acwstig i ddilyn. Am ddim. Coctels 2 am […]\nITWales, Digwyddiadau Rhwydweithio Brecwast ⁄⁄\nDate: 7 Chwefror 2008 Outline: Mae ITWales yn cynnal cyfres o ddigwyddiadau brecwast sy’n rhan o strategaeth ITWales ehangach i ddod â chymunedau busnes ynghyd ar draws y sectorau academaidd a masnachol. Bydd y digwyddiad cyntaf yn cael ei gynnal ddydd Iau Chwefror 7fed yn Y Ganolfan Reolaeth yn Ysgol Fusnes Bangor, yn dechrau am […]\nWythnos Busnes Gwynedd 2007 ⁄⁄\nDate: 21 – 25 Mai 2007 Outline: Dyma raglen digwyddiadau Wythnos Busnes Gwynedd 21 – 25 Mai, 2007. Mae manylion am sut i archebu lle yn y digwyddiadau ar gael yn rhaglen Wythnos Busnes Gwynedd 2007 sydd yn cael ei dosbarthu i fusnesau ar hyd a lled y sir. Os nad ydych wedi derbyn copi […]\nHyperScope – Levox ⁄⁄\nOutline: Cynhyrchiad newydd sbon gan yr artistiaid Ffrengig Gaelle Rouard ac Etienne Caire. Ynddo maen nhw`n ailosod darnau o ffilmiau o Gymru, Ffrainc a thros y byd ar ffilm 16mm tra bo`r athrylith troelli eRikm yn ailgymysgu gwahanol friwsion sain sinematig i greu trac sain newydd ar gyfer y gwaith. Dewch i weld Levox yn […]\nDate: Hydref 1-8, 2006 Outline: Mae Blaengar yn fudiad ddi-elw a gafodd eu sefydlu gan grwpbychan o artistiaid sy`n dod i`r amlwg yn Abeystwyth gyda`r bwriad o redeg digwyddiadau ac arddangosfeydd i artistaid rhyng-ddisgyblaethol cyfoesol yng nghanolbarth Cymru. Interaction yw ein prosiect cyntaf, yn dangos perfformiad, cerflunwaith, fideo a celf osodol. Nid oes yna thema […]


Cymorth i ddarparwyr gofal plant: y coronafeirws (COVID-19) | LLYW.CYMRU\nCyllid a chymorth busnes: coronafeirws, Gofal plant a rhianta a Gofal plant: coronafeirws\nY Cynllun Cymorth Incwm i’r Hunangyflogedig drwy gyfnod y Coronafeirw\nCymorth i fusnesau – gohirio taliadau TAW a Threth Incwm\nCThEM – Amser i Dalu\nCymorth i fusnesau sy’n cynnig tâl salwch\nOs ydych yn rhedeg gwasanaeth gofal plant fel meithrinfa neu crèche neu os ydych yn warchodwr plant, mae’n bosibl bod cymorth ar gael ichi o 1 neu fwy o gynlluniau yn ystod argyfwng y coronafeirws.\nOs ydych eisoes yn manteisio ar Gynnig Gofal Plant Cymru, byddwn yn parhau i dalu am oriau a archebwyd ar gyfer plant sy’n rhan o’r Cynnig tan ganol Mehefin 2020. Byddwn yn ailedrych ar y sefyllfa ar ddiwedd y cyfnod hwn.\nMae Cynnig Gofal Plant Cymru wedi cael ei ddisodli dros dro gan gynllun cymorth gofal plant y coronafeirws.\nGallwch wneud cais am gymorth busnes gennym drwy Busnes Cymru.\nRhyddhad ardrethi busnes i fusnesau gofal plant sydd â gwerth ardrethol o £100,000 neu lai\nY dyddiad cau ar gyfer ceisiadau newydd yw 30 Mehefin.\nDim ond os ydych yn rhedeg eich gwasanaeth o’r safle y byddech fel rheol yn talu ardrethi annomestig ar ei gyfer y gallwch fanteisio ar hyn.\nOs ydych yn cael rhyddhad ardrethi busnesau bach o 100% ar hyn o bryd, dylech gael y grant £10,000. Ni chaiff elusennau a gwasanaethau gofal plant o fewn ysgolion wneud cais.\nMae'r Gronfa Cadernid Economaidd wedi'i rhewi.\nCewch wneud cais os yw eich busnes:\nwedi’i gofrestru at ddibenion TAW neu wedi’i eithrio o dalu TAW, â throsiant o £85,000 neu fwy\nyn anghymwys i gael grant rhyddhad ardrethi busnesau bach\nyn anghymwys ar gyfer y Cynllun Cymorth Incwm i’r Hunangyflogedig\nGall gwarchodwyr plant sy’n hunangyflogedig wneud cais am grant trethadwy.\nMae’r grant hwn yn werth 80% o’ch elw masnachu hyd at £2,500 y mis am y 3 mis nesaf. Efallai y caiff ei ymestyn os bydd angen.\nOs ydych yn gymwys, bydd CThEM yn cysylltu â chi i’ch gwahodd i wneud cais ar-lein. Nid oes angen i chi gysylltu â CThEM.\nMae mwy o wybodaeth am y Cynllun Cymorth Incwm i’r Hunangyflogedig ar GOV.UK.\nMae’r Cynllun Cadw Swyddi drwy gyfnod y Coronafeirws yn helpu cyflogwyr fel darparwyr gofal plant â chynllun Talu Wrth Ennill, er mwyn talu costau staff.\nMae’n bosibl y bydd modd ichi gael cymorth os na allwch agor eich gwasanaeth a gofalu am blant, neu os nad oes gan eich staff waith oherwydd y coronafeirws. Gallwch gadw staff ar y gyflogres er eich bod wedi gofyn iddynt beidio â gweithio. Gelwir hyn yn ‘absenoldeb ffyrlo’.\nFaint o staff y gallwch eu cadw ar ffyrlo?\nGallwch gadw ar ffyrlo y nifer o staff sy’n cyfateb i swm y cyllid gofal plant yr ydych yn ei gael fel arfer drwy ffynonellau preifat (fel taliadau rhieni, cyflogwyr neu ffioedd). Er enghraifft, os yw 80% o’ch incwm yn dod o ffynonellau preifat fel arfer, cewch roi hyd at 80% o’ch staff ar ffyrlo. Dim ond os yw eich gwasanaeth yn parhau i fod yn ddiogel gyda llai o staff y cewch wneud hyn, ac os ydych yn dilyn canllawiau diweddaraf y Safonau Gofynnol Cenedlaethol.\nMae’n bosibl y telir 80% o gyflog eich staff, hyd at £2,500 y mis.\nDylech ddefnyddio Chwefror 2020 i gynrychioli eich incwm arferol wrth gyfrifo costau.\nOs effeithiwyd ar eich incwm a’ch alldaliadau erbyn hanner tymor (Chwefror 2020)\nOs effeithiwyd ar eich incwm a’ch alldaliadau ar gyfer mis Chwefror erbyn wythnos hanner tymor, gallwch ddefnyddio cyfartaledd 3 wythnos arall y mis i gyfrifo eich incwm a’ch costau misol.\nOs yw canran y staff a gyllidir drwy ffynonellau preifat yn llai na phwynt cyfan ac ni ellir eu cadw ar ffyrlo\nDylech weithio ar sail y gyfran agosaf bosibl o amser staff, ond rhaid ichi ofalu nad ydych yn hawlio o’r Cynllun Cadw Swyddi a defnyddio’r Cynnig Gofal Plant neu Gynllun Cymorth Gofal Plant y Coronafeirws ar gyfer yr un person.\nNi ellir cadw staff a gyflogir gan ysgolion i redeg clybiau gofal plant y tu allan i oriau ysgol ar ffyrlo.\nDod yn ôl â staff sydd ar ffyrlo i’r gwaith oherwydd salwch\nRhaid cadw staff ar ffyrlo am 3 wythnos o leiaf. Ceir eu gosod ar ffyrlo nifer o weithiau, ond rhaid iddynt fod ar ffyrlo am 3 wythnos o leiaf bob tro.\nMae mwy o wybodaeth, gan gynnwys sut i hawlio o’r Cynllun Cadw Swyddi drwy gyfnod y Coronafeirws, ar GOV.UK.\nOs nad ydych am gael cyllid y Cynnig Gofal Plant ac am gadw eich staff ar ffyrlo yn lle hynny\nGallwch ddewis peidio â chael cyllid y Cynnig Gofal Plant a chadw eich staff ar ffyrlo os mai dyna’r unig ffordd i gadw’ch busnes yn iach. Rhaid ichi ddweud wrth eich awdurdod lleol os ydych am wneud hyn. Bydd yn stopio’r taliadau ac yn gofyn am i unrhyw daliadau a wnaed eisoes gael eu talu’n ôl.\nDarparwyr sy’n cael cyllid drwy Gynnig Gofal Plant Cymru, C-CAS neu Dechrau’n Deg\nOs ydych yn cael cyllid drwy Gynnig Gofal Plant Cymru neu Dechrau’n Deg, gallwch ddal i wneud cais i’r Cynllun Cadw Swyddi drwy gyfnod y Coronafeirws. Wrth wneud cais, rhaid ichi ddweud wrth eich awdurdod lleol:\nnad ydych yn defnyddio’r cynllun a chyllid Llywodraeth Cymru i ddwblgyllido cyflogau gweithwyr sydd ar ffyrlo\nnad yw’r taliadau rydych yn eu cael (o’u cyfuno â chyllid cyhoeddus rydych yn ei gael eisoes a chyllid cyhoeddus rydych yn disgwyl ei gael) yn golygu eich bod yn derbyn swm o gyllid cyhoeddus sy’n fwy na’r incwm a gynlluniwyd gennych i dalu cyflogau\nNewidiadau i’r cyllid gan Lywodraeth Cymru ac incwm gan rieni\nOs bydd yr incwm gan Lywodraeth Cymru yn newid, dylech newid y symiau perthnasol mewn ceisiadau ffyrlo eraill. Nid oes angen ichi wneud newidiadau os bydd yr incwm gan rieni yn newid.\nOs yw eich gwasanaeth ar gau a’r holl staff ar ffyrlo, rhaid i chi ad-dalu unrhyw gyllid gofal plant a dderbyniwyd o’r dyddiad y rhoddwyd yr holl staff ar ffyrlo.\nOs ydych am osod rhai neu bob un o’r staff sydd wedi’u hariannu yn rhannol drwy ffynonellau preifat ar ffyrlo, rhaid i chi ddefnyddio’r rheolau ynghylch canrannau ar nifer y staff y gallwch eu rhoi ar ffyrlo.\nMae CThEM am gefnogi busnesau drwy ohirio taliadau Treth ar Werth (TAW) am 3 mis. Ar gyfer gweithwyr hunangyflogedig (ee gwarchodwyr plant), bydd taliadau treth incwm sy'n ddyledus ym mis Gorffennaf 2020 o dan y system hunanasesu ('taliadau ar gyfrif') yn cael eu gohirio tan fis Ionawr 2021.\nNid oes rhaid i chi wneud unrhyw beth. Bydd hyn yn digwydd yn awtomatig ac nid oes angen ichi wneud cais.\nOs ydych yn ei chael yn anodd talu eich treth mewn pryd, mae’n bosibl bod cymorth ar gael ichi drwy gynnig Amser i Dalu CThEM.\nMae gwybodaeth am yr hyn y mae angen ichi ei wneud os na allwch dalu eich treth mewn pryd ar GOV.UK.\nOs na all eich staff weithio oherwydd y coronafeirws, ac os ydynt yn gymwys, cânt Dâl Salwch Statudol o ddiwrnod cyntaf eu salwch. Arferid ei dalu o bedwerydd diwrnod y salwch. Mae’r Adran Gwaith a Phensiynau yn bwriadu deddfu ynghylch hyn. Mae’r newid yn berthnasol o 13 Mawrth 2020.\nMae’n bosibl y bydd modd i staff sy’n gweithio ar gontractau dros dro neu hyblyg (contractau’r economi gig fel y’i gelwir weithiau), neu ar gontract dim oriau, gael Tâl Salwch Statudol.\nGallwch wirio p’un a yw eich staff yn gymwys ar GOV.UK.\nOs nad ydynt yn gymwys, gallant wneud cais am Gredyd Cynhwysol neu Lwfans Cyflogaeth a Chymorth.\nMae gwybodaeth am Dâl Salwch Statudol, gan gynnwys pwy sy’n gymwys a sut i wneud cais, ar GOV.UK.\nBydd y cynllun yma'n helpu busnesu bach a chanolig a effeithir gan y coronafeirws i wneud cais am fenthyciadau o hyd at £50,000.\nGallwch wneud cais am fenthyciad, os yw eich busnes:\nwedi ei effeithio'n negyddol gan y coronafeirws\nddim yn 'gwmni mewn trafferthion' ar 31 Rhagfyr 2019\nMae mwy o wybodaeth argymhwysedd a sut i wneud cais ar gael ar GOV.UK.


Archif Newyddion Rhagfyr 2014 | Newyddion a Digwyddiadau | Prifysgol Bangor\nArchif Newyddion: Rhagfyr 2014\nREF 2014: Cydnabod dylanwad ysgolheictod Ysgol y Gymraeg\nAr hyd y blynyddoedd y mae ysgolheigion Cymraeg Prifysgol Bangor wedi cyfrannu’n helaeth i ddiwylliant Cymru. Bu galw cyson am eu gwasanaeth ym myd yr Eisteddfod, ar radio a theledu, ac ymhlith cymdeithasau llenyddol ar hyd a lled Cymru. Drwy gyfrwng eu cyhoeddiadau, ym maes geiriaduraeth ac ysgrifennu creadigol yn enwedig, y mae eu dylanwad ar fywyd Cymru wedi bod yn bellgyrhaeddol. Ategir hynny hefyd ym Mangor gan Ganolfan Bedwyr a’r Uned Technolegau Iaith sydd wedi cyfrannu’n helaeth at hyrwyddo defnydd o’r Gymraeg yn y gweithle ac ym myd addysg.\nREF 2014: cadarnhau ansawdd gyda'r orau yn y byd.\nMae Pennaeth yr Ysgol Astudiaethau Creadigol a'r Cyfryngau wedi croesawu canlyniadau Fframwaith Rhagoriaeth Ymchwil 2014.\nREF yn cadarnhau twf yn ansawdd ymchwil\nMae canlyniadau Fframwaith Rhagoriaeth Ymchwil 2014 yn dangos bod yr Ysgol Cyfrifiadureg wedi gwella ansawdd proffil ei chynnyrch ymchwil.\nDyddiad cyhoeddi: 22 Rhagfyr 2014\nAthro o Brifysgol Bangor yn siarad â Grŵp Diddordeb Senedd Ewrop ar Iechyd Meddwl, Lles ac Anhwylderau Ymenyddol\nRhoddodd yr Athro Peter Huxley o'r Gaolfan ar gyfer Iechyd Meddwl a Chymdeithas ym Mhrifysgol Bangor arweiniad arbenigol i'r gwaith o ddatblygu mynegai cynhwysiant cymdeithasol iechyd meddwl (gan yr "Economist Intelligence Unit") sy'n cymharu'r polisïau a'r arferion cynhwysiant iechyd meddwl mewn 38 o wledydd yn Ewrop.\nLlawer yn dod i Farchnad Nadolig y Myfyrwyr\nAgorodd Neuadd PJ ei drysau i dros 1,000 o gwsmeriaid o bob rhan o’r Brifysgol, yn ogystal â’r gymuned ehangach, ar gyfer ei phumed Ffair Nadolig flynyddol i’w chynnal gan y Myfyrwyr. Manteisiodd ymwelwyr ar y cyfle i brynu cynhyrchion unigryw o waith llaw, yn ogystal ag anrhegion munud olaf ac eitemau i lenwi’r hosan Nadolig. Roedd llawer o’r eitemau ar thema Gymreig neu ryngwladol, ac roedd nifer o stondinau wedi gwerthu eu holl stoc o fewn ychydig oriau.\nGwell sgôr i’r Ysgol Busnes o ran cynnyrch ei hymchwil\nMae Pennaeth Ysgol Busnes Bangor wedi croesawu canlyniadau Fframwaith Rhagoriaeth Ymchwil (REF) 2014.\nREF 2014: Safon eithriadol ymchwil iechyd ym Mhrifysgol Bangor\nMae Pennaeth yr Ysgol Gwyddorau Gofal Iechyd wedi croesawu canlyniadau REF 2014, lle barnwyd bod 95% o ymchwil yn ymwneud ag iechyd ym Mhrifysgol Bangor o safon gyda'r orau yn y byd ac yn rhagorol yn rhyngwladol.\nREF 2014: Ymchwil Cerddoriaeth yn yr 20 Uchaf\nMae canlyniadau REF 2014 wedi sicrhau safle Prifysgol Bangor fel un o'r 20 uchaf ymhlith sefydliadau Prydain ar gyfer ymchwil gerddorol .\nLlenyddiaeth Saesneg ym Mhrifysgol Bangor yn un o'r deg adran uchaf yn y Deyrnas Unedig.\nMae dadansoddiad pellach o ganlyniadau diweddar Fframwaith Rhagoriaeth Ymchwil 2014 wedi dod â mwy o newyddion da i'r Ysgol Llenyddiaeth Saesneg.\nREF 2014: Ysgol Gwyddorau'r Eigion ar ben ei digon ar ôl y canlyniadau REF diweddar\nMae ymchwil a gyflwynwyd gan Ysgol Gwyddorau’r Eigion Prifysgol Bangor i'r uned asesu REF "Systemau'r Ddaear a'r Amgylchedd" wedi cael ei gosod yn y 15ed safle allan o 43 yn Sector y Deyrnas Unedig am ei hansawdd.\nREF 2014: Cyfraddau uchel i ymchwil Hanes\nMae ymchwil a gyflwynwyd gan Ysgol Hanes, Hanes Cymru ac Archaeoleg Prifysgol Bangor wedi cael ei chydnabod fel gwaith sydd yn yr hanner uchaf yn ei sector ym Mhrydain.\nREF 2014: Ymchwil yr Ysgol yn Ail yn y DU o ran Effaith\nMae ymchwil a gyflwynwyd gan yr Ysgol Addysg Prifysgol Bangor wedi cyfrannu’n gadarnhaol at lwyddiant y Brifysgol yn Fframwaith Asesu Ymchwil 2014, o ran yr Uned Asesu ar Ieithoedd Modern ac Ieithyddiaeth.\nYr Athro John Witcombe o Brifysgol Bangor yn ennill gwobr o fri\nNos Fawrth, derbyniodd yr Athro John Witcombe, Cymrawd-Athro yn yr Ysgol Amgylchedd, Adnoddau Naturiol a Daearyddiaeth, wobr Amaethwr Datblygu y Flwyddyn ar gyfer 2014 gan y Gymdeithas Amaeth Drofannol .\nYr Coleg Gwyddorau Iechyd ac Ymddygiad yn Rhagori yn REF 2014\nYn yr ymarfer a gynhaliwyd yn 2014 gan Lywodraeth y DU i arfarnu ymchwil, mae cyfartaledd pwyntiau gradd yr Ysgol hon, o 3.27 ar draws y tair uned asesu, yn golygu ein bod ar y 6 ed safle yn y DU wrth ochr cyfartaledd pwyntiau gradd sefydliadau’n gyffredinol. Mae hyn yn ardystiad gwych i’r ymchwil o ansawdd uchel a wneir ar draws y Coleg Gwyddorau Iechyd ac Ymddygiad, ac i amgylchedd ymchwil sy’n cael effaith ystyrlon. Mae Prifysgol Bangor yn ei chrynswth wedi perfformio’n gryf yn y REF, a’r canlyniadau’n gosod Bangor ymysg 40 uchaf y DU.\nREF 2014 yn cadarnhau twf yn ansawdd ymchwil Cemeg\nMae Pennaeth yr Ysgol Cemeg wedi croesawu canlyniadau REF 2014, lle roedd ymchwil o'r Ysgol yn un o 14 o gyflwyniadau a wnaed gan Brifysgol Bangor.\nPerfformiad cryf gan Beirianneg Electronig yn y REF\nMae Pennaeth yr Ysgol Peirianneg Electronig wedi croesawu canlyniadau REF 2014 lle'r oedd ymchwil o'r ysgol yn un o'r 14 o gyflwyniadau a wnaed gan Brifysgol Bangor.\nREF 2014: Ymchwil Coleg yn cael ei hystyried gyda'r orau yn y byd ac yn rhagorol yn rhyngwladol\nMae dros 80% o'r ymchwil a gyflwynwyd gan Goleg y Gwyddorau Naturiol ym Mhrifysgol Bangor wedi cael ei barnu gyda'r orau yn y byd neu'n rhagorol yn rhyngwladol . Mae hyn yn gosod y Coleg yn yr 20 uchaf ymysg prifysgolion y DU mewn tri maes pwnc: Gwyddor yr Amgylchedd, Amaethyddiaeth ac Iechyd.\nPrifysgol Bangor yn cael ei chydnabod am ei hymchwil sydd gyda'r orau yn y byd\nMae ymchwil Prifysgol Bangor yn cael effaith o bwys ledled y byd yn ôl asesiad cenedlaethol o ansawdd ymchwil ( REF ) a gyhoeddwyd heddiw.\nREF 2014: ADNODD yn codi i’r 20 uchaf yn y DU\nMae ymchwil a gyflwynwyd gan yr Ysgol Amgylchedd, Adnoddau Naturiol a Daearyddiaeth ym Mhrifysgol Bangor wedi cael ei chydnabod fel gwaith sydd ymysg yr 20 uchaf yn y DU.\nYmchwil Ieithoedd Modern o Fangor ymysg y gorau yn y DU\nMae ymchwil a gynhyrchwyd gan yr Ysgol Ieithoedd a Diwylliannau Modern wedi cael ei rhoi yn drydydd ar ddeg yn y DU yn ei maes pwnc.\nREF 2014: Llwyddiant ar lefel uchel ac effaith ymchwil\nMae ymchwil gan Ysgol Gwyddorau Cymdeithas Prifysgol Bangor wedi cael sgôr uchel ar draws nifer o ddisgyblaethau a'i rhoi yn yr 20 uchaf yn y DU.\nYmwelodd dirprwyaeth o Lywodraeth Cymru â Phrifysgol Bangor i ymweld â Chanolfan Newid Ymddygiad Cymru (WCBC) a thrafod agenda Gofal Iechyd Darbodus y llywodraeth. Mae Canolfan Newid Ymddygiad Cymru ar hyn o bryd yn ysgrifennu pennod ar gyfer yr e-lyfr Gofal Iechyd Darbodus ( prudenthealthcare.org.uk ) er mwyn cynorthwyo i ledaenu gwybodaeth am wyddor newid ymddygiad ym maes gofal iechyd darbodus.\nA lecturer at Bangor University’s School of Environment, Natural Resources and Geography has been awarded the prestigious British Ecological Society ’s Founders’ Prize for 2014.\nNid yn unig y mae treillio gwely’r môr yn codi rhai o’r pysgod sy’n byw yno; mae hefyd yn gwneud rhai o’r rheiny sy’n goroesi yn deneuach ac yn llai iach trwy eu gorfodi i ddefnyddio mwy o egni i gael hyd i fwyd llai maethlon. Dyma gasgliad papur a gyhoeddwyd mewn papur newydd a gyhoeddwyd yn y Proceedings of the Royal Society of London B , ar sail gwaith a gyflawnwyd gan Dr Andrew Frederick Johnson tra oedd yn astudio ar gyfer ei PhD ym Mhrifysgol Bangor. “Roeddem eisoes yn gwybod bod rhai rhywogaethau o bysgod gwely’r môr yn deneuach mewn mannau a dreillir nag mewn mannau eraill, ar sail gwaith cynharach gan Dr Jan Geert Hiddink (2011, Journal of Applied Ecology ), ond hyd yma, cymerwyd mai’r rheswm oedd eu bod yn methu â chael hyd i ddigon o fwyd ac yn newynu trwy hynny.”\nArddangosfa Celf Gain In and Out of the Citadel\nMae Andrew Smith, Cyfarwyddwr Rhaglen Celf Gain yr Ysgol Dysgu Gydol Oes, yn arddangos ei waith yn Academi Celf Gain Strzemiński, Łódź Gwlad Pwyl. Mae ei waith yn rhan o arddangosfa ryngwladol, In and Out of the Citadel\nMae ymchwil diweddar gan Brifysgol Bangor wedi datgelu agwedd newydd ar theori hirsefydlog ym maes anhwylder sbectrwm awtistaidd (ASA). Mae'r theori "ymennydd gwrywaidd eithafol" a gynigiwyd gan Simon Baron-Cohen, yn damcaniaethu bod ASA yn ganlyniad i lefelau testosteron dyrchafedig cyn-geni. Mewn astudiaeth a gyhoeddwyd yn ddiweddar yn y cyfnodolyn Clinical Psychological Science , ymchwiliodd Naomi Scott a chydweithwyr yn Ysgol Seicoleg Prifysgol Bangor i oblygiadau posib hynny ar ymddangosiad corfforol a gysylltir ag ASA.\nMae’r DU angen bod yn barod am gynnydd sylweddol yn y nifer o oedolion ifanc sy’n cael eu heffeithio gan ffurf ddifrifol o glefyd yr ysgyfaint oherwydd eu defnydd rheolaidd o ganabis a thybaco – dyma fydd arbenigwyr yr ysgyfaint yn ei ddweud wrth Gyfarfod y Gaeaf y Gymdeithas Thorasig Brydeinig dydd Mercher 3 Rhagfyr.\nEr gwaethaf manteision ymarfer corff ysgafn i gymedrol a rheolaidd i iechyd, mae lefelau gweithgarwch corfforol ymhlith oedolion yng Nghymru’n dal i fod yn isel. Mae’n bosib i golff lenwi’r bwlch hwnnw ac arwain at nifer o fanteision; fodd bynnag, mae’r niferoedd sy’n chwarae golff wedi bod yn gostwng yn ystod y blynyddoedd diwethaf. Mae’r hyfforddwr golff, Matthew Wharton (o The Golf Performance Studio ym Mangor), un o gyn-fyfyrwyr Prifysgol Bangor, yn ceisio mynd i’r afael â hyn gyda’i ddull chwarae golff “Plane Easy”.\nDraenogod y môr o’r Antartig yn dangos eu bod yn gallu ymaddasu i asideiddio’r cefnfor\nMae astudiaeth o ddraenogod môr o Benrhyn yr Antartig wedi dangos eu bod yn gallu ymaddasu i newidiadau mewn amodau, fel cynnydd yn nhymheredd y môr ac asideiddio. Gan ysgrifennu yn y cyfnodolyn Journal of Animal Ecology , mae'r awduron yn mynd ati i ateb cwestiynau pwysig a sylfaenol ynghylch sut y bydd bywyd yn y cefnfor yn ymateb i newidiadau a ragwelir yn ystod y degawdau i ddod. Er gwaethaf tystiolaeth o asideiddio cynyddol yng nghefnforoedd y byd, mae cwestiynau'n parhau ynghylch a fydd rhywogaethau môr yn gallu addasu i'r newidiadau hyn mewn amodau. Mae'r astudiaeth hon, dan arweiniad gwyddonwyr o'r British Antarctic Survey a Phrifysgol Bangor, yn un o'r rhai hiraf a gynhaliwyd erioed.\nMae llawer o bobl hŷn yn cadw'n heini'n feddyliol ac yn mwynhau gwneud croeseiriau a gemau i 'hyfforddi'r ymennydd' yn ystod eu hamser hamdden. Ond hyd yma, mae'r wyddoniaeth am eu heffeithiolrwydd yn rhannol ac amhendant. Maes arall nad ydym yn ei ddeall yn iawn ac sydd hefyd wedi arwain at wahanol ganlyniadau, yw'r cwestiwn a yw bod yn ddwyieithog yn ffactor amddiffynnol mewn cyflyrau cysylltiedig ag oed fel clefyd Alzheimer. Arweiniwyd astudiaeth ar raddfa fechan am siaradwyr Cymraeg/Saesneg gan y Cyngor Economaidd ac Ymchwil Gymdeithasol, dan arweiniad yr Athro Linda Clare yn Ysgol Seicoleg Prifysgol Bangor. Ar ddechrau'r astudiaeth hon nid oedd unrhyw dystiolaeth ar gael am effeithiau dwyieithrwydd mewn siaradwyr Cymraeg hŷn. Mae'r astudiaeth wedi ei chwblhau erbyn hyn ac ni chafwyd tystiolaeth bod Clefyd Alzheimer yn datblygu'n hwyrach mewn siaradwyr dwyieithog Cymraeg/Saesneg. Roedd y canfyddiad hwn yn debyg i'r hyn a welwyd ym Montreal, Canada sef nad oedd bod yn ddwyieithog yn fantais mewn pobl ddwyieithog nad ydynt yn fewnfudwyr.\nA ddylech ymarfer yn galetach neu am fwy o amser? Mae rasys Marathon a rasys dygnwch yn dod yn fwyfwy poblogaidd, ac felly hefyd yr awch am ymarfer yn ddwys, megis mewn dulliau a dosbarthiadau hyfforddi dwys ‘ spike ’ neu ‘ buzz ’. Ond p’un sydd orau i chi? Neu, fel arall, p’un fydd yn achosi’r niwed lleiaf i’ch system imiwnedd? Mae ymchwil newydd gan Brifysgol Bangor yn herio’r meddylfryd cyfredol fod ymarferion hwy, llai straenus yn llai niweidiol i’r system imiwnedd.\nCyflwynwyd Gwobr Syr Geraint Evans 2013 Cymdeithas Cerddoriaeth Cymru i Dr Guto Pryderi Puw, o Brifysgol Bangor, i gydnabod ei gyfraniad i gerddoriaeth yng Nghymru, fel cyfansoddwr, darlithydd a Chyfarwyddwr Artistig Gŵyl Gerdd Newydd Bangor yn ddiweddar (30 Tachwedd 2014) yng Nghlwb Caerdydd a’r Sir.\nFfotograff o Stryd Fawr Bangor, tua 1910. Fe ymddengys iddo gael ei dynnu o gyfeiriad y cloc. Daw’r llun yma o gasgliad R.T. Pritchard, Ffordd y Gogarth, Bangor.\nMae dysgu rhythmau iaith yn fodd i ddod yn siaradwyr rhugl\nAs Wales faces a decline in the number of Welsh speakers, it’s even more important that Welsh learners make the transition from second language learners to become fluent Welsh speakers. One identified obstacle to ‘fluency’ is Welsh learner’s difficulty in replicating the sound of Welsh- not only the ‘ll’ ‘ch’ and other sounds unfamiliar to the English ear, but also the stress and rhythm of the language, which is different to that of English, and other languages.\nSut y mae prifysgolion Cymru'n datblygu'r byd o'n cwmpas?\nMae heddiw'n nodi lansiad porth newydd – www.researchwales.ac.uk – a fydd yn tynnu sylw at rai o'r enghreifftiau gwych o sut y mae prifysgolion Cymru'n datblygu'r byd o'n cwmpas. Ymhlith yr ymchwil sy'n cael ei arddangos mae enghreifftiau gwych o waith ymchwil gan academyddion Prifysgol Bangor. Mae'r rhain yn cynnwys yr enghreifftiau canlynol.\nMae ymchwil y diweddar Athro Fergus Lowe a’r Athro Pauline Horne ar newid ymddygiad wedi arwain at ddatblygiad Sustem Newid Ymddygiad Food Dudes llwyddiannus iawn er mwyn gwella iechyd a lles plant, ac sydd wedi eu mabwysiadu mewn sawl gwlad. Mae’r rhaglenni hyn sydd wedi ennill gwobrau, yn defnyddio egwyddorion ymddygiad pwysig, sef efelychu, gwobrwyo a blasu sawl gwaith i helpu plant rhwng 2-11 oed i fwynhau bwyta ffrwythau a llysiau a newid y bwydydd y byddant yn eu dewis am weddill eu bywydau. Mae’r Sustem wedi eu treialu yn rhyngwladol ac yn 2012, arweiniodd eu llwyddiant at greu cwmni menter gymdeithasol; Food Dudes Health.\nMae Cefnfor y De yn amgylchynu Antartica ac mae'n chwarae rhan allweddol mewn rheoli'r hinsawdd byd-eang. Yma y mae ceryntau'r cefnfor yn dychwelyd i'r wyneb o'r dyfnderoedd, gan gau'r cefnfor byd-eang a gwyrdroi cylchrediad. Mae'r cylchrediad hwn yn gyrru gwres i gyfeiriad y pegwn, sy'n allweddol i'r tywydd cymharol fwyn a gawn yma ym Mhrydain. Mae ymchwil newydd gan Brifysgol Bangor a'r National Oceanography Centre yn Lerpwl wedi nodi am y tro cyntaf broses newydd sy'n cyfrannu at y dŵr hwn sy'n codi i fyny o'r dyfnder.


Dadgoloneiddio mapiau Cymru: amlygu enwau llefydd Wikidata yn Gymraeg - Mapio Cymru\nDadgoloneiddio mapiau Cymru: amlygu enwau llefydd Wikidata yn Gymraeg\nDyddiad cofnod November 8, 2021\nDim Sylwadau ar Dadgoloneiddio mapiau Cymru: amlygu enwau llefydd Wikidata yn Gymraeg\nMae Mapio Cymru fel prosiect wedi bod yn gweithio gyda Llyfrgell Genedlaethol Cymru yn ddiweddar i amlygu’r holl enwau llefyd yn Gymraeg sydd o fewn cronfa Wikidata, a gwella nhw.\nMae canoedd o enwau wrth Wikidata ar y map bellach yn ogystal ag enwau oddi wrth OpenStreetMap (OSM).\nDyma Jason Evans o’r llyfrgell yn ymhelaethu ar y gwaith a’i bwysigrwydd:\nFelly’r her gyntaf gyda’r prosiect hwn mewn gwirionedd yw annog cymunedau i gyfrannu eu henwau Cymraeg lleol i OSM neu Wikidata fel y gellir eu cynnwys ar y map, a gwneir hyn trwy gyfres o drafodaethau, gweithdai a digwyddiadau golygu. […]\nDarllenwch yr erthygl cyfan ar flog y Llyfrgell Genedlaethol.\n← Fideo: Beth yw problemau what3words? → Rhowch eich sefydliad chi ar y map: gweithdy RHAD AC AM DDIM


Gêm Rhyfeloedd Truck Ar-lein. Chwarae am ddim\nGêm Rhyfeloedd Truck\nWedi chwarae: 215\nChwaraewch y gêm Rhyfeloedd Truck Ar-lein:\nGêm Disgrifiad Rhyfeloedd Truck\nDyna i gael ei gyhoeddi ar gyfer cychwyn y gyrwyr ras oddi ar y ffordd. Alaw Gyflym Gorffen eich car, felly sut y gallwch fod yn hwyr. Gwneud y rowndiau ei elynion cyn gynted ag y byddant yn dechrau i wneud camgymeriadau ar y ffordd. Mae'n rhaid i chi orffen gyntaf ym mhob lefel ras. Byddwch yn gallu i wella nodweddion y car yn ystod brwydrau y ffyrdd. . Chwaraewch y gêm Rhyfeloedd Truck ar-lein.\nNodweddion technegol y gêm Rhyfeloedd Truck\nGêm Rhyfeloedd Truck Ychwanegodd: 25.08.2015\nMaint y gêm: 3.9 MB\nMae'r gêm yn cael ei chwarae: 215 amser\nGêm Rating: 3.29 allan 5 (31 amcangyfrifon)\nGemau fel y gêm Rhyfeloedd Truck\nDial Zombogrinder 2\nLawrlwytho gêm Rhyfeloedd Truck\nEmbed y gêm Rhyfeloedd Truck ar eich gwefan:\nI fewnosod y gêm Rhyfeloedd Truck ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Rhyfeloedd Truck, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Rhyfeloedd Truck, hefyd yn chwarae yn y gêm:


Mae prynu eiddo dramor fel arfer yn fwy cymhleth na phrynu’n lleol. Bydd angen i chi ystyried nifer o risgiau ac efallai y bydd angen i chi gyfrifo sut i gael morgais ar gyfer eiddo tramor.\nYmgyfarwyddwch â’r risgiau wrth brynu eiddo dramor\nCael morgais ar gyfer eiddo tramor\nCeisiwch gyngor cyfreithiol ac ariannol annibynnol\nOs bydd pethau’n mynd o chwith wrth brynu tramor\nTreth – gwnewch yn siŵr eich bod yn ystyried yr holl dreth y bydd rhaid ichi ei thalu, yn y Deyrnas Unedig ac yn y wlad lle rydych wedi prynu’r eiddo.\nGwiriwch y gwaith papur – gwnewch yn siŵr bod gennych yr holl ganiatadau, trwyddedau a chydsyniadau cynllunio angenrheidiol cyn ichi lofnodi unrhyw fath o gontract neu gytundeb.\nNewidiadau yn y gyfradd gyfnewid – gallai hyd yn oed newid bach i'r gyfradd gyfnewid wneud gwahaniaeth mawr i werth eich eiddo dramor. Gallai hyn wneud cadw i fyny â thaliadau morgais yn anfforddiadwy.\nByddwch yn ofalus gyda datblygwyr sydd â dulliau gwerthu cymhellol – peidiwch ag ildio i bwysau trwm i dalu blaendal cyn eich bod wedi cael cyfle i feddwl yn ofalus a cheisio cyngor annibynnol\nOs oes gennych chi forgais lle talwch yr ad-daliadau mewn arian tramor, rhaid i’r darparwr benthyciadau ddweud wrthych os bydd y cyfraddau cyfnewid yn amrywio fwy nag 20%.\nGallai’r amrywiaethau hyn effeithio ar eich gallu i dalu eich morgais yn y dyfodol.\nI ddiogelu benthycwyr, rhaid i ddarparwyr benthyciadau gynnig y dewis i chi ad-dalu’r morgais mewn arian gwlad arall.\nDarganfyddwch fwy am gael morgais dramor ar wefan Which?\n“Rydym yn argymell yn gryf bod pobl sy’n ystyried prynu eiddo dramor yn ceisio cyngor cyfreithiol ac ariannol annibynnol ar bob cam o’u pryniad.”\nFfynhonnell: Y Swyddfa Dramor a Chymanwlad\nCeisiwch gyngor cyfreithiol bob tro gan gyfreithiwr sy’n annibynnol o bawb arall sy’n gysylltiedig â’r gwerthiant. yn cynnwys\ny datblygwr a’r\nSicrhewch fod eich cyfreithiwr yn rhugl yn Saesneg a’r iaith leol, a’u bod yn deall cyfraith eiddo yn y wlad rydych yn prynu ynddi a sut mae’r gyfraith honno’n perthyn i bobl nad ydynt yn breswylwyr.\nOs ydych yn penodi cwmni cyfreithiol yn y Deyrnas Unedig, gwiriwch eu bod wedi’u cofrestru gyda Chymdeithas y Cyfreithwyr yn y Deyrnas Unedig a’u bod yn arbenigo mewn trafodion rhyngwladol a throsglwyddo eiddo.\nDod o hyd i gynghorydd cyfreithiol ar wefan Cymdeithas y Cyfreithwyr Cymru a Lloegr\nDod o hyd i gynghorydd cyfreithiol ar wefan Cymdeithas Cyfreithwyr Yr Alban\nDod o hyd i gynghorydd cyfreithiol ar wefan Cymdeithas Cyfreithwyr Gogledd Iwerddon\nOs ydych yn penodi cynghorydd yn y wlad lle rydych yn prynu’r eiddo, dylai fod yn bosibl i chi ddod o hyd i restrau o bobl broffesiynol sy’n siarad Saesneg ar wefan eich Llysgenhadaeth Brydeinig leol.\nGwiriwch wefan Llysgenhadaeth Prydain am restrau o gyfreithwyr lleol sy’n siarad Saesneg a chyfieithwyr cymwys\nMae pob un o’r gwefannau canlynol yn caniatáu i chi chwilio yn ôl cod post a rhai am gynghorwyr arbenigol yn unig.\nOs nad ydych yn siŵr sut i fynd ati i ddewis y cynghorydd ariannol cywir, gweler ein canllaw Dewis cynghorydd ariannol\nNi reoleiddir pryniad eiddo tramor gan yr Awdurdod Ymddygiad Ariannol (FCA) felly ni chewch eich diogelu gan Wasanaeth yr Ombwdsmon Ariannol na’r Cynllun Digolledu Gwasanaethau Ariannol os bydd pethau’n mynd o chwith.\nHyd yn oed os defnyddiwch gynghorydd ariannol neu frocer morgeisi a gofrestrir gyda’r FCA yn y Deyrnas Unedig i drefnu’r pryniant ar eich rhan.\nCanfyddwch ragor am brynu eiddo dramor ar wefan Which?\nDarllenwch gyngor gan Y Swyddfa Dramor a Chymanwlad ar brynu eiddo dramor


BBC - Gogledd Orllewin - Pencampwr Cymru - llwyddiant i redwr o Lanrug\nYmatebCymorthWedi mwynhau'r ddalen hon?Anfonwch hyn at gyfaill! Pencampwr Cymru - llwyddiant i redwr o Lanrug14 Hyfref 2003Robin Halliday o Lanrug a Chlwb Rhedwyr Eryri yw Pencampwr Rhedeg Mynydd Cymru am eleni.\nMewn cystadleuaeth dynn iawn gydol y tymor, daeth Robin i'r brig gyda'r nifer mwyaf o bwyntiau mewn pedair ras allan o chwech. Roedd eisoes wedi cael canlyniadau da iawn ar ddechrau'r tymor, gyda rasus ym Mhen Cerrig Calch, Moel Eilio ac Elidir. Gan iddo fethu cystadlu yn Nant y Moch a'r Waun Fach, roedd y cyfan yn dibynnu ar y ras olaf yn y gyfres, sef ras hir Bannau Brycheiniog ddiwedd Awst. Gallai unrhyw un o bump rhedwr fod wedi ennill y bencampwriaeth yn ôl canlyniadau'r ras honno, ac er mai James McQueen (eto o Glwb Rhedwyr Eryri) oedd yn fuddugol, roedd ail safle i Robin yn ddigon iddo hawlio'r bencampwriaeth o ddau bwynt yn unig. Cadarnhaodd ei allu fel rhedwr mynydd yn Ras Pedol Peris yn ystod y mis diwethaf, gan gwblhau'r deunaw milltir o redeg ac 8,500 troedfedd o ddringo (gan gynnwys mynyddoedd Elidir, Y Garn, Y Glyder, Lliwedd, Yr Wyddfa a Moel Cynghorion) mewn amser o 3 awr a 49 munud.Roedd bron i chwe munud ar y blaen i'r ail redwr yn y ras. Credir fod y canlyniad hwn wedi bod yn ddigon iddo hefyd hawlio pencampwriaeth Clwb Rhedwyr Eryri. Maggie Oliver o Ddinorwig yw Pencampwraig Rhedeg Mynydd Cymru dros 50 oed. Dylid hefyd longyfarch Alun Vaughan o Lanberis a Jayne Lloyd o Gaeathro ar gael eu dewis i gynrychioli Cymru ym Mhencampwriaethau Rhedeg Mynydd y Byd yn Alaska. Gall Dylan Wyn Jones o Ddeiniolen gyfrif ei hun yn anlwcus o beidio ennill ei le yn y tîm. Er iddo redeg yn arbennig o da yn y ras brawf yn y Waun Fach, penderfynodd y dewiswyr roi lle yn y tîm i ddau redwr a dorrodd reolau'r ras! Anfonodd Cymdeithas Rhedwyr Mynydd Cymru a Chlwb Rhedwyr Eryri brotest i Gymdeithas Athletau Cymru, ond ni roddwyd ystyriaeth i'w cwyn. Profodd Dylan ei fod yn gallu cystadlu â rhedwyr gorau Prydain pan ddaeth yn wythfed yn Ras Ben Nevis yn gynharach mis Medi. Gyda'r tymor rasus mynydd yn dirwyn i ben, bydd un cyfle ar ôl i redwyr y fro, pan fydd nifer ohonynt yn cynrychioli Clwb Rhedwyr Eryri ym mhencampwriaethau rasus cyfnewid ar fynydd yn Church Stretton ganol fis Hydref. Mwy am hynny yn y rhifyn nesaf.


Llanbedrog | Drupal\nYchydig oddi ar yr A499 o Bwllheli, tua'r gorllewin tuag at Abersoch, mae pentref hardd Llanbedrog, gem wirioneddol cudd oddi ar Ffordd yr Arfordir, rhan o ddynodiad Croeso Cymru, Ffordd Cymru. Mae cymaint i'w wneud yn Llanbedrog, mae mewn gwirionedd yn gwarantu diwrnod allan ynddo'i hun, gyda rhywbeth i'r teulu cyfan.\nO ran diwylliant, mae canolfan gelfyddydau a threftadaeth enwog Plas Glyn-y-Weddw, oriel ragorol yn amlygu y gorau o gelf a chrefft cyfoes o Gymru a thu hwnt - mae Arddangosfa Haf Fawreddog, sy'n cynnwys gweithiau gan ddetholiad enfawr o artistiaid, wedi agor yn ddiweddar, a bydd ar agor tan ddiwedd mis Medi. Cynhelir yr arddangosfa hon ochr yn ochr ag arddangosfa Rhych gan Simon Callery a Stefan Gant, sy'n cynnwys gwaith celf a lluniadau maes o gloddio Moel-y-Gaer ym Modffari yn Nyffryn Clwyd.\nGellir cael mynediad i Lwybr Cylchdaith Arfordirol Llanbedrog o goetiroedd aeddfed Plas Glyn-y-Weddw. Mae'r daith hon yn mynd â chi i fyny i bentir Mynydd Tir-y-Cwmwd, a'r golygfeydd syfrdanol dros Bae Ceredigion - cadwch olwg am y Cerflun Dyn Haearn nodedig. Dylid cymryd gofal ar y daith, yn enwedig gyda phlant, gan fod rhai rhannau serth. Mae'n gylchdaith o 2.3 milltir, a bydd yn cymryd tua 2 awr.\nMae gan Llanbedrog hefyd draeth tywodlyd gyda dŵr bas, gwych ar gyfer teuluoedd. Mae’n safle'r Ymddiriedolaeth Genedlaethol, lle gallwch chi weld pïod y môr a gylfinirod. Mae'r maes parcio yn rhad ac am ddim i aelodau'r Ymddiriedolaeth Genedlaethol, ac yn y maes parcio gallwch chi ddod o hyd i becynnau antur i'r teulu sy'n cynnwys amrywiaeth o weithgareddau diddorol i'r plant - 50 o bethau i'w gwneud cyn i chi fod yn 11¾. Cynhelir rhai digwyddiadau ar yr traeth gan yr Ymddiriedolaeth Genedlaethol yn ystod yr haf, edrychwch ar eu gwefan am wybodaeth. Dychmygwch ymlacio ar ôl diwrnod caled yn archwilio Llanbedrog, gyda diod a phryd mewn bar a bwyty ochr traeth, fel tasech chi ar y cyfandir. Wel, gallwch chi wneud hyn yn Aqua yn Llanbedrog, bar a bwyty ar lan y traeth, sydd wedi ei addasu ar gyfer pob tywydd.\nMae'n cynnig diweddglo arbennig ar gyfer ymweliad â’r pentref hardd yma, ond mae archebu lle yn hanfodol. Mae yna hefyd ddwy dafarn arall gerllaw - Glyn-y-Weddw Arms Tŷ Du a The Ship Y Llong, sy'n cynnig bwydlenni ardderchog ac amrywiol.